euskara Artxiboak - bagera\nLagundu jauzi egiten!\n2019-02-18-an 14:06-tan argitaratua\nUrtarrilean 2018-2019 ikasturteko Mintzalaguna egitasmoaren bigarren izen ematea zabaldu genuen, eta otsailean zehar taldeak osatu ditugun arren, oraindik bidelagunak (laguntzaileak) behar ditugu bidelariekin (euskara praktikatu nahi dutenak) elkartzeko.\nHau horrela, Donostiako euskaltzale guztiei egin nahi dizuegu proposamena: astean ordu betez bi-hiru pertsonekin elkartu eta euskaraz aritzeko agendan tartetxo bat egitea. Izan ere, urteetako esperientziak erakutsi du askok egunerokotasunean euskaraz bizitzeko saltoa eman dutela, bidelagun izan dituzten mintzalagunei esker. Parte hartzeko prest?\nDitugun beharrak hauexek dira:\nOsteguna 12:00etatik 14:30ak arte.\nAstean zehar 15:00etan Erdialde inguruan.A\nIzena emateko edo informazio gehiago nahi baduzu deitu 943005074 telefono zenbakia edo mezua bidali mintzalaguna@bagera.eus helbidera.\nEtiketak: Bagera Elkartea, bidelagun, boluntarioak, euskara, laguntzaileak, Mintzalaguna, mintzapraktika\nMintzalagunen izen ematea\nUrtarrilaren 7tik aurrera irekiko da epea\n2018-12-17-an 10:21-tan argitaratua\nParte hartu al zenuen Euskaraldian? Ziur baietz! Eta orain jauzi egiten laguntzeko prest al zaude? Edo jauzi egiten jarraitu nahi duzu?\nEz duzula saltoa eman oraindik? Ba garaiz zabiltza! Mintzapraktikako taldeetan lagun artean euskaraz aritzeko aukera bikaina daukazu!\nOtsailetik aurrera Mintzalaguna talde berrietan parte hartzeko izen ematea urtarrilaren 7tik aurrera zabalduko da.\nEtiketak: euskara, Mintzalaguna, mintzapraktika\nAisialdia, hizkuntza ohituretan eragiteko tresna\n2017-05-09-an 19:00-tan argitaratua\nAisialdian hizkuntza hautua egiten dute haur eta gazteek. Izan ere, askatasunez nahi duten hizkuntza erabiltzeko aukera dute eremu honetan. Aisialdian, sortzen diren hizkuntza ohiturek garrantzia handia dute, beraien inguruarekin komunikatzeko hizkuntza finkatzen baita bertan. Bestalde, aisialdia, oharkabean hizkuntza lantzeko eremu paregabea da. Nola uztartu ditzakegu aisialdia eta hizkuntza normalizazioa, haur eta gazte horien hizkuntza ohituretan eragiteko?\nHizlaria: Maite Asensio Iparragirre\nEtiketak: Aisialdia, euskara, hizkuntza ohiturak\n2017-05-08-an 19:00-tan argitaratua\nAldaketa hotsak gero eta handiagoak dira euskararen inguruan. Ehun lagunen iritziak oinarritzat hartuta, ‘Euskara irabazteko bidean‘ liburua plazaratu du BERRIAko kazetari Garikoitz Goikoetxeak (Elduain, Gipuzkoa, 1989). BERRIA, Elkar eta Jakin-ek elkarlanean sortutako Aleka bildumaren bigarren liburua da.\n“Sentsazioa da. Giroa. Nahia ere bai. Euskara biziberritzeko bidean aldaketak datozen sentsazioa. Aurrerapena egin du euskarak azken hamarkadetan. Aurrerapen handia. Baina bide luzea dago aurretik. Beste egoera bat zabaltzen ari da. Orain arteko erronkei beste batzuk eransteko garaia: ezagutzari erabilera, aldekotasunari aktibazioa, bihotzari mingaina. Giroa. Elkarlanerako bide sendoagoak ere hasi dira urratzen euskalgintzako eragileak. Aldaketa politikoaren arrastoa nabari da euskararen arloan ere; akordioen bidea zabaltzen ere hasi dira han-hemen. Eta nahia. Batez ere nahia. Egoera aldatzeko nahia nabari da batean eta bestean, etsipen kutsutik aldentzekoa, egoera berriari egoki erantzutekoa, euskara irabazteko bidean jartzekoa. Sentsazioa da. Giroa. Nahia ere bai: bidea egiteko. Bidea irabazteko. Euskara irabazteko. Euskarak irabazteko.“\nBerriak eta Bagera Elkarteak elkarlanean hitzaldia antolatu dute Koldo Mitxelena Kulturunean.\nHizlaria: Garikoitz Goikoetxea\nEtiketak: Euskalgintza, euskara, Garikoitz Goikoetxea\n2017-05-04-an 23:43-tan argitaratua\nAldaketa hotsak gero eta handiagoak dira euskararen inguruan. Ehun lagunen iritziak oinarritzat hartuta, ‘Euskara irabazteko bidean‘ liburua plazaratu du BERRIAko kazetari Garikoitz Goikoetxeak (Elduain, Gipuzkoa, 1989). BERRIA, Elkar eta Jakin-ek elkarlanean sortutako Aleka bildumaren bigarren liburua da. Jarraitu irakurtzen…\nEtiketak: euskara, Garikoitz Goikoetxea\n20. Korrika. Bageraren lekukoa\n2017-04-04-an 21:53-tan argitaratua\nAek-k antolatzen duen euskararen aldeko lasterketa erraldoia martxoaren 30ean Otxandion hasi, eta 10 egunez gelditu gabe, Euskal Herria zeharkatuko du hogeigarrenez, apirilaren 9an Iruñera heldu arte. Donostiatik apirilaren 4an pasako da.\nBagera Elkarteak ohi bezala kilometroa erosi du (Erdialdean) eta gurekin batera korrika egitera gonbidatu nahi zaituztegu.\nLekukoa bi mintzalagunek eramango dute apirilean Euskahalduntzearen gaia landuko baitugu Bageraren 25. urteurrenaren harira eta helduen euskalduntzearen doakotasuna aldarrikatuko dugu Bageraren kilometroan.\nKm zenbakia 1.290 da\nLekukoa hartzeko tokia: Idiakez / Askatasunaren Hiribidea\nEguna: apirilaren 4an, asteartea\nLekukoa hartzeko ordua (komeni da 15-20 minutu lehenago bertaratzea): 21:53\nEtiketak: euskara, Korrika, Korrika20\nAuzoko egitasmoa, Intxaurrondon\n2017-03-29-an 15:00-tan argitaratua\nEtiketak: Auzoko, Auzoko Intxaurrondon, euskara, hizkuntza aniztasuna\n2017-03-22-an 15:00-tan argitaratua\n2017-03-15-an 15:00-tan argitaratua\nAUZOKO saioa Intxaurrondon\n2017-03-01-an 15:00-tan argitaratua\nEtiketak: aniztasuna, euskara, hizkuntza aniztasuna\n2016-07-20-an 19:00-tan argitaratua\nEtiketak: Donostia euskaratik aktibatzen, euskara, Ideien laborategia, Laborategia\n“Jaiak egingo gaitu!” batzar irekia\n2016-07-05-an 19:00-tan argitaratua\nEtiketak: Donostiako Aste Nagusia, Donostiako Piratak, euskara, Jaiak egingo gaitu\nSentitu, pentsatu eta egin!\n2016-03-14-an 12:36-tan argitaratua\nEtiketak: bagera, dokumentazioa, dokumentuak, euskara\nbageraren eta euskararen inguruko berriak\n2016-03-14-an 11:28-tan argitaratua


NAHIKIRI - GOIEKI · Goierriko Garapen Agentzia ·\nOihana Villarrealek Lazkaon bere Naturopatia, Yoga eta Pilates zentroa ireki du. Enpresaren eraketa prozesuari buruz izandako esperientzia jasotzeko elkarrizketa bat egin diogu.\nZentroan terapia ezberdinak eskaintzen saiatu gara, nolabait zerbitzu integral bat eskaintzeko.\nHolistikoa den oinarri batetik abiatzen gara, gure ustez pertsona bat elkarrekin eragiten duten plano ezberdinez osatuta dago (fisikoa, biokimikoa, elaktromagnatikoa, psiko-emozionala eta espirituala). Adibidez pertsona bat dietan jarri nahi bada dietista batengana joaten da baina agian pertsona horren arazoa beste bat da eta nerbioso dagoenean jaten du modu konpultsibo batean. Nahikirin elikadura orekatu bat eramateko aholkuak emateaz gain, baita zein homeopatia tratamendu jarraitu beharko zenuke antsietate horri aurre egiteko edo zein sendabelar hartu dezakezun lasaitzeko edo yoga bezalako zein aktibitate praktikatu dezakezun stressa gutxitzeko, etab. guzti honi buruzko informazioa eskaintzen dugu\nZer da abentura hau martxan jartzeak bultzatu zintuena?\nNire negozio propioa izatea izan da beti nire ametsa.\n- Lasaitasuna transmititzen duen zentro egoki batean zerbitzuak eskaintzea (interferentzia akustikorik gabe)\nGuzti honen ondorioz Nahikiri sortu zen; sendagarri metodo naturalen bitartez, gure gorputzaren harmonia lortzeko helburuarekin sortu zen zentro hau.\nMartxan jarri behar den aktibitatean esperientzia izatea faktore garrantzitsu bat dela uste al duzu?\nBai, uste dut oso garrantzitsua dela martxan jarri nahi den jardueran esperientzia izatea izan ere geroz eta informazioa gehiago izan, errazagoa da ideiak txukundu eta guztia paperean jasotzea.\nGainera gai teoriko guztiez gain esan nahiko nuke Amaia eta Maialenek oso gertuko harremana eskaini didatela. Gogoratzen naiz nola obraren eboluzioaren inguruan informatzen genituen,etab. beraien tratua gertukoa da eta animoak ematen dituzte. Beti daukate irribarre bat eskaintzeko eta hori asko eskertzen den zerbait da.\nZenbat denbora igaro da ideia garatu zenetik enpresa martxan jarri arte?\nNegozioaren hasierako funtzionamendua uste zena ari al da izaten?\nBai!!!! Soilik hiru hilabete daramatzagu lanean eta negozioak harrera hona izaten ari du. Mila esker zuen konfiantza eman diguzuen guztioi!!\nEnpresaren sortze prozesuan denborainbertitzea. Estimatutako zenbakiak baloratzea baina aldaketek dakarten beldurragatik atzera ez botatzeko. Sabelean kilimak nabaritzea zerbait normala da, azken finean zure bizitzan eragiten duen aldaketa handi bat da. Intuizioak esaten duenari ere entzun behar zaio. Intuizioa sentitzen duzun bihozkada bat da. Aurrera jarraitu ala bertan behera uztea erabakia hartzen laguntzen gaituen barneko gidari bat da. Eta garrantzitsuena... enpresa martxan jartzeko erabakia hartzen badute, prozesu osoan zehar ahalik eta mimo eta emateko duten guztia proiektuari eskaintzeko.


...kaldunak eta euskarak beste edozein hizkuntzak baino zabalketa ariketa handiagoa egin du, eta bizitza guztian geure burua ...\n...ta zulatuteko. Eta honei danoi atie baton batek zabalketan dutzie.\nAgenda 21en aurkezpena gaur Aralar Institutuan eta erakusketaren zabalketa. Egilea(k) GOIKOETXEA, Amaia. El Diario Vasco, Sociedad Vascongada de Publicaciones, S.A. 2011 (2)\n...1en aurkezpena gaur Aralar Institutuan eta erakusketaren zabalketaNone\nAhozko altxorra begi bistan. Egilea(k) MENDIZABAL ELORDI, Iñaki. Deia, Editorial Iparraguirre, S.A. 2013 (1)\n...go formato berriak erabiliz egiten dugu materialaren zabalketa, eskakizunen arabera. Liburu bitartez; DVD bitartez; eskola...\nElkartasun kontzertu bat egingo du Musikeneko Orkestra Sinfonikoak. Egilea(k) SARASOLA, Ainhoa. Berria, Euskal Editorea SM 2011 (2)\n...itos herrian haurrentzako aterpetxe bat eraiki zuen Zabalketa gobernuz kanpoko erakundeak. Proiektua laguntzeko, kontzert...\nEmanaldirako sarreren bidez lortutako dirua Zabalketa GKEk Perun duen haurren aterpetxe baterako izango da\nGetxoko Udalak 18.700 euro banatuko ditu elkarteen artean. Egilea(k) HERNANDEZ, M.. Deia, Editorial Iparraguirre, S.A. 2012 (1)\n...a pertsonen lanean ere parte hartu nahi du. Zehazki, Zabalketak 5.000 euro jasoko ditu, Educación sin Fronteras galdeak 4.2...\nMUSIKA. A cappella. Musika ura bezala. Egilea(k) ERKIZIA, Xabier. Berria, Euskal Editorea SM 2009 (1)\n...eraz, garai berrietara egokitutako banaketa eta zabalketa sistema berriak pentsatzean dago. Gustuko izan edo ez, ez d...\nwww.berria.info. Denborak erakutsiko du Presidentegai gaztea bisitan. Egilea(k) EZEZAGUNA; IRAKURLE BAT. Berria, Euskal Editorea SM 2009 (1)\n...> oposizioan lehen indarra izateak beti eman du zabalketarako askatasun tarte bat, eta aldaketarako aukera moduan ikusiko...


Klimax - Deia\nkarmele jaio 19.06.2021 | 00:56\nNIRE lagun batek dio elkarri ama eta aita deitzen dioten bikoteek ezin dutela izan sexu atsegingarririk. Esaten dit: zuk imajinatu klimaxera iristear zaudela, zure bikoteak belarrira esaten dizula gozatzen duzu, ama? edo erantzuten diozula bero-bero nago, aita. Horrela ez dago modurik, dena biguntzen zaizu. Bere teoria da elkarri aita eta ama deitzen dioten bikoteek edo ez dutela sexu askorik, edo bestela, gauza arraroekin berotzen direla. Eta barre egiten du.\nIzan ere, jende asko hasten da bere bikotekideari aita edo ama deitzen haurrak presente daudenean, bere guraso-rola indartu nahian bezala, baina azkenean, konturatu gabe, espazio intimoenetan ere beren izena eta nortasuna galtzen hasten dira. Familian dugun rolak gu garen pertsona lurperatu dezakela, alegia. Eta hori, distantziatik begiratuta, zaila edo sinesgaitza dirudi, baina mehatxu handia bihurtzen da umeekin bizitzean.\nArgi dago aita eta ama bihurtzeak bikote-harremana aldatzen duela. Bat-batean, bikote izatetik talde izatera pasatzen garela eta garai bateko intimitate erromantiko hura beste intimitate mota bat bihurtzen dela, etxekoagoa, domestikoagoa. Postontzian maitasun-gutunak jasotzen bagenituen, orain post it batean idatzitako erosketa-zerrendak aurkitzen ditugu hozkailuan itsatsita.\nHainbeste jartzen dugu gugandik umeen hazkun-tzan eta hezkuntzan, azkenean bikotearekin dugun elkarrizketarako gai ia bakarra bihurtzen dira, etxeari lotutako kudeaketa kontuekin batera. Hori gertatzea oso arrunta da, baina hortik zure izena ere galtzera, tarte bat dago.\nNire lagunak dio aspaldi ohartarazi ziola bere bikotekideari ama deitzen badio haserretuko dela, eta niri ere ohartarazi dit ez duela onartuko gure seme-alabek gure arteko elkarrizketak monopolizatzea. Elkartzen garenean, lehenengo minututan seme-alabei buruz kontatzeko dugun guztia botatzea proposatu dit, ta gero gutaz hitz egitea. Gutaz, gu garen emakume eta pertsonaz, gainean ditugun amena bezalako etiketa guztien gainetik. Bestela ez dagoela gure elkarrizketan ere klimaxera heltzerik.


'Giapp' aplikazioa, elkarlanean emaitzak biderkatuz - Debagoiena - Goiena.eus\n'Giapp' aplikazioa, elkarlanean emaitzak biderkatuz\nItziar Larrañaga 2020-06-12 11:22\nAplikazio bakar batean euskarazko tokiko hedabideek sorturiko ikus-entzunezko guztiak jasoko ditu Giapp aplikazioak. Hau da, gertuko bideoak nahieran. COVID-19ak teknologiaren beharra eta presentzia areagotu egin du, eta euskal komunikabideek esparru horretan zerbitzu osatua eskaini gura dute.\nIkus-entzunezkoen kontsumoak gora egiten jarraitzen du urterik urte, baina kontsumitzeko modua aldatu egin da. Telebistak urte luzez izandako nagusitasuna galdu du, eta bideoak ikusteko moduak biderkatu egin dira. Horregatik da garrantzitsua euskarri guzti horietan euskararen presentzia bermatzea, eta hori da hain justu elkarlan proiektu honek lortu gura duena.\nEuropako herrialdeetan gizartearen %97ak dauka mugikor adimendu bat eskura, 2019an Deloittek argitaratutako Global Mobile Consumer Survey ikerketaren arabera. Txosten horren arabera gainera, erabiltzaileek denbora gehien bideo laburrak ikusteari eskaintzen diote mugikorrean.\nCOVID-19ak bideoen kontsumoa igo besterik ez du egin. Hala jaso du 2btube taldeak 2020ko martxoko konfinamenduari buruz egindako ikerketan. Aditzera eman dutenez, bideoen kontsumoak %55ean egin zuen gora, eta etxean egon arren, mugikorrak nagusi izaten jarraitu zuen ikustaldien %60a pilatuz.\nElkarlanean bideratutako proiektua da Giapp. Goiena bera edota Tokikom ere, lankidetzaren emaitzak dira eta hor ikusten da elkarrekin lan eginda, gehiago lortzeko gai direla euskarazko komunikabideak. Era berean, Gipuzkoako Foru Aldundiko laguntzari esker izan da posible proiektua bideratzea.\nTokiko hedabideentzat aurre pauso garrantzitsua da Giapp proiektua, sortutako edukia euskarri desberdinetan zabaltzeko aukera ematen duelako, esparru geografikoaren muga gaindituz. Aplikazioak bermatuko du tokiko edukia nonahi eskuragarri izatea, eta horrez gain, asmoa da funtzio gehiago garatzen joatea.\nDiseinuari dagokionez, edukia garbi eta erraz erakusteari eman zaio garrantzia, betiere mugikorrean erabiliko dela kontuan izanda.


Zoologiko batera egindako txangoaren argazkiak aurkitu ditugu paperezko zorro batean. Igandeetako eskolako haurrekin ageri da Robert.\nCarmen Musscheri galdetu diot nongoa izan litekeen zooa, baina ez du erantzuten jakin. Marc senarrak hartu du argazkia eta segituan argitu digu:\n— Anberesko zoologikoa da.\n— Nola antzeman diozu?\n— Apaingarri egiptoarrak ditu.\nDatarik ez badute ere, arropei erreparatuz igartzen da udaberria izango zela. 1938ko bedatsea. Haurrak Anberesko zoologikoan, lehoiei, tximinoei, itsas txakurrei begira. Animalia guztiak ikusi ondoren, irteeran, kaiola huts bat aurkitu zuten. Kaiola barruan, ispilu bat. Eta ispiluaren gainean esaldi hau: «Gizakia, denik eta animaliarik gaiztoena».\nEtxean zain zeukan August, aitona. Patatak eta patatak prestatu zizkion neskatilari, zoologikotik bueltan jateko. Labean gorde zituen, zientoka patata frijitu. Baina Karmentxuk beste plan batzuk zituen eta ez zen afaltzera garaiz heldu. Gracianorekin jolasean geratu zen kalean, luzatu egin zitzaion etxera itzultzeko garaia.\nRobert txangotik iritsi denean, Karmentxuri buruz galdetu dio.\n— Ez zegoela gose esan dit —erantzun dio Augustek—, kalean geratuko dela Gracianorekin.\nKarmentxu etxeratu denean, aitonak labea zabaldu eta patatak erakutsi dizkio. Kiloka patata, patata zaporetsuak, distiraz betetakoak baina ordurako hotzak. Karmentxu saiatu da haiek jaten, aitonari atsekaberik ez emateko, baina ezin izan du. Laurden bat jan eta amore eman behar izan du. Lotara joan da gero.\nSint-Baafs katedralera eraman ditu haurrak pintura flamenkoaren obra gorena erakustera: Bildots mistikoaren gurpena edo Ganteko poliptikoa. Hubert eta Jan van Eyck anaiek 1432ko udaberrian amaitua. Egurrean margotutako olioa. Hubert zen lanaren arduradun nagusia, halaxe ageri baita latinez idatzitako testuan: Pictor Hubertus e Eyck maior quo nemo repertus; dena den, Jan anaia gazteak bukatu behar izan zuen obra hura, Hubert hil egin baitzen bost urte lehenago. Poliptikoa Sint-Baafs katedraleko nabe nagusitik ezkerraldera dagoen kapera batean zegoen, Joos Vijdt eta Lysbette Borluut senar-emazteen izeneko kaperan.\n— Milaka xehetasunez osatutako lana da. Mundu osoko herri eta arrazak irudikatu zituzten, ez dago aurpegi bat bera ere berdina denik. Atzean hiriko etxeak ageri dira, jauregiak, gazteluak. Eta gazteluko leihoren batean hantxe ikusiko duzue norbait begira. Landareak ere ez dira iritzira egindakoak, Europakoak ez ezik Asiako lore eta zuhaixkak ere irudikatu zituzten bertan.\nHaurrek arreta handiz jarraitzen dituzte Roberten azalpenak.\n— Orain begiratu hor gaineko aingeruei. Ikusten duzue nola ari diren kantari. Bada, margolariek hain ondo zaintzen zituzten xehetasunak, ezen jakitunek esaten baitute, aingeruen ahoen keinuari arretaz begiratuz gero, sumatu daitekeela zein notatan kantatzen ari diren eta, ondorioz, zer kanta den abesten ari direna.\n— Nik badakit zer kantatzen duten —esan du Gracianok.\nBarrez hasi dira ikasle guztiak.\n— Ixo —haserretu da Robert—. Ea, zer kanta da, ba?\n— A las barricadas, a las barricadas... —hasi da Graciano.\nKarmentxu aingeruen arropei aho zabalik begira geratu da. Zeinen kapa ederrak zituzten aingeru haiek, belusezkoak, urrez eta bitxiz brodatuak. Ezker aldean organoa jotzen ari den aingeru hartan fijatu da. Ez da inola ere ume bat, ordura arte ezagutu zituen aingeruak bezalakoa. Nerabea dirudi. Eta kapa luze bat darama soinean, urre kolorekoa eta marrazki ilunekin, bost hostoko loreak estanpatuta, geometria perfektua osatzen.\n— Karmentxu, faborez, galduko zara-eta! —hots egin dio ataritik Robertek.\n— Banoa, banoa.\nMaiatzaren Lehena, 1938. Manifestazioaren buruan doaz gerrako haur guztiak, pankartan handi bat dutela lagun: «10.000 haur espainiar hil ditu faxismoak». Vooruit egunkari sozialistako lehen orrialdean argitaratu zuten argazkia. Bazter batean umeak gidatzen ageri da Robert Mussche. Karreristek egiten duten ibilbide bera egin du manifestazioak, Korenmarkt kaletik Belfort ingurura heldu arte.\nEspainiako Gerran gauzak gaiztotzen zihoazen eta nazioarteko giroa ere berotzen. Elkartasunez, Europako idazle eta pentsalari ugari bildu zen Errepublikaren alde. Manifestaldi haren ostean, egun gutxi batzuk barru, Robert bera ere Katalunia aldera joan zen, Vooruit aldizkariak bidalia. Ekialdeko fronteari buruzko berriak eman zituen handik.\nMaiatzaren 29koa da Errepublikako agintariek eman zioten agirian jartzen duen data. Hamabost egunerako baimena baino ez zuen.\nAutorizo a M. Robert Mussche, corresponsal del diario Vooruit, para visitar el frente del Este.\nEsta autorización tiene un plazo de validez de quince días.\nBarcelona, 29 de mayo de 1938.\nIluna da Robert Espainiako Gerran egon zen garaia. Ez dago argi hamabost eguneko bidaia hura izan ote zen hara egindako ostera bakarra. Jakiterik ez dago baimen hura luzatu egin zuen edo ez. Datu ugari falta zaigu, halako ahaztura zulo bat. Badakigu Granollersen zegoela, Fonda Europa ostatuan hartu zuela gela eta bertan biltzen zela kazetari atzerritarrekin, gerrari buruz ezbaian jarduteko. Badakigu, alabak esanda, Ernest Hemingwayrekin eta Andre Malrauxekin nolabaiteko hartu-emana izan zuela. Ba omen ziren Hemingwayk bidalitako gutunak ere, baina, tamalez, lekualdatze batean galdu egin zituzten. Amaren deskuidu bat izan omen zen eta kartak gordeta zeuden maleta betirako aldendu zen.\nEdonola ere, Hemingwayrekin baino harreman sendoagoa izango zuen, seguruena, Arturo Souto eta Victorio Macho artistekin. Bi sortzaileak margolari eta eskultoreak ziren, Errepublikako kausari hertsiki atxikiak. Hainbestekoa zen eurekin zuen adiskidantza ezen Arturo Soutoren erakusketa bat antolatzen lagundu baitzuen Robertek 1939an Bruselan. Erakusketa haren inaugurazioko argazkiak badira. Hori baino gehiago, Arturo Soutok opari emandako koadroak daude Roberten liburutegian. Lapitzez egindako marrazkiak dira, zuri-beltzean. Koadrootan guardia zibilak ageri dira baserritarrak fusilatzen, bide bazterrean hildako milaka lagun horiei buruzko obra goibelak.\nGranollersera bidaiatuta deskubritu zuen, egiatan, mundu berria, totalitarismoaren aurka borrokatzen ziren haiena, jende xehearena, baita artistena ere. Sortzea ez zen nahikoa, sortzeaz gain artistak askatu egin behar zuen. Libratu bere burua eta ingurukoak. Robertek hainbat kronika bidali zituen Kataluniatik, eta Federico Garcia Lorcari buruz idatzitako artikulu luze batek jarraipen berezia izan zuen Ganteko irakurleen artean.\nBertatik bertara konturatu zen anitza dela errealitatea. Sekula ezagutu gabeko hizkuntzen berri izan zuen: katalana, euskara, galegoa. Castelaoren liburuak ekarri zituen, orobat katalanez idatzitako nobela eta poema zakukada eder bat; eta, azkenik, euskararen historiaren berri ere izan zuen, nola eutsi zion bizirik milaka urtean horren hizkuntza txikiak. Vooruit egunkarian argitaratzeko asmoz etxera bueltan eraman zituen ehunka argazkien artean Agirre lehendakariaren bat zegoen. Hari buruz idazteko asmoa izan bide zuen Robertek beharbada. Baina ez dut aztarnarik aurkitu.


Ikastaroen ordu kopurua beharren araberan egokitzen joan gaitezke\nNola hitzegin eta nola entzun harremanak zaintzeko: Ikastaro praktiko eta experimentala, eguneroko egoeretan erabili ahal izateko baliabideak erabiliz. Daniel Charqueroren elkarlanarekin. Informazioa (pdf)\nHaur masaje ikastaroa (0-1): Haur masaje teknika ikasteaz gain, heziketa inguruko gaiak jorratuko dira.\nHaur masaje ikastaroa (1-6): Haur masaje teknika ikasteaz gain, garai honetan kontaktura eramango gaituzten proposamen, jolas eta abestiak proposatuko dira. Garai honetan dauzkagun heziketa inguruko gaiak ere jorratuko dira.\nHaur masajea eskolan: eskola ordutan kontaktuak izan dezaken garrantzia azaldu eta egunerokotasunean eskolan masajea egokitzeko proposamenak landuko dira.\nHaur prebentzioa: haurdunaldi, erditze, edoskitze, haurren elikadura, loa, kontaktuaren garrantzia, psikomotrizidadea, emozioak… denon beharrak kontutan hartzeko heziketaren ikuspuntutik.\nGuraso/hezitzaile eta haurren arteko elkar ulertzea: zigorrak, xantaiak eta mehatxuak ekiditen.\nErlazioak zaintzeko nola hitz egin eta nola entzun: Norberarekin eta ingurukoekin ditugun harremanetan ulertuta, gertu sentitzeko eta disfrutatzeko Marshall Rosenberg-en eredua aurkeztu eta praktikatzeko aukera izango da.\nKomunikazioa, ikastetxeko helburuen zerbitzura: ikastetxeko egunerokotasunean harremanez inguratuta gaude, gure ikasleekin, gurasoekin, irakasleekin, eta zuzendaritza taldearekin. Erlazio hauek zainduaz helburu bezala lortu nahi ditugunak modu zuzenago eta eraginkorragoan izateko aukera.\nKonpondu dezakegu. Gatazkak gainditzen modu paketsu eta boteretsuan. Bakoitzak lortu nahi dugunaren premisa alde batera uztean eta alderdi guztien beharrak kontutan hartzeko baldintzak sortzen ditugun heinean, gatazka gerturatzeko eta aberasteko aukera gerta dakiguke.\nIkasketa esanguratsuak izateko ziurtasun emozionala lantzen. Ez badago ziurtasun fisiko eta emozionalik ezin da ikasi. Adimen emozionalaz gain erlazio adimena zaintzea beharrezkoa da.


Egitaraua – Ikertzaileen gaua\nGinkana – Emakumeak Ozeanoen Ikerketan\nIkertzaileen Europako Gaua Europako Itun Berdeari eskainiko zaio aurten. G-9ko unibertsitateek sustatutako jardueren ardatz nagusia jasangarritasuna eta ingurumena izango dira, bi data nabarmenekin:\nekainean ekitaldi nagusiaren aurreko ekitaldia egingo da, Aste Berdea delakoa, Ingurumenaren Munduko Egunarekin (ekainaren 5a) eta Ozeanoen Egunarekin (ekainaren 8a) batera,\neta ekitaldi nagusia irailaren 24an egingo da, Europa osoan.\nIkerketa Gizartean Zabaltzeko Zuzendaritza irailaren 24ko ekitaldi nagusiko programa prestatzen ari da, baina, Ingurumenaren Munduko Egunarekin (ekainaren 5a) eta Ozeanoen Egunarekin (ekainaren 8a) batera, ekitaldi bat prestatu du ekitaldi nagusiaren aurretik, hots, Aste Berdea/Semana Verde/GreenWeek delako ekitaldia, ekainaren 4tik 12ra bitartean. Aste Berdearen barruan, jarraian aipatzen diren ekintzak antolatu dira.\nAurreko ekitaldiko ekintzak (ekainaren 4tik 12ra bitartean)\nErakusketa – 17+1 HELBURU MUNDUA ERALDATZEKO / 17+1 OBJETIVOS PARA CAMBIAR EL MUNDO\nMunduko Hizkuntza Ondarearen UNESCO Katedrak utzitako erakusketa. Erakusketa hau EASO Politeknikoarekin elkarlanean sortu zen; izan ere, 18. GJHaren paneleko irudia ikastetxe horretako ikasleek egin zuten.\nTokia: Leioako Campuseko Mikel Laboa plaza\nErakusketa – ¿Y yo qué puedo hacer? Eta nik zer egin dezaket?\nErakusketa honek pertsonok gure egunerokoan egin ditzakegun hainbat ekintza onuragarri jasotzen ditu, guztiak ere ingurumenaren mesedetan. Besteak beste, gai hauek jorratzen dira: birziklatzea, aztarna ekologikoa, hondakin geldoen kudeaketa, energiaren eguneroko kudeaketa…\nTokia: Vitoria-Gasteizko Ingeniaritza Eskola\nEkainak 4 – Ibilaldi didaktikoak: Hiri geologia\nBatxilergoko ikasleentzako ibilaldi didaktikoak.\nZer da hiri geologia? Zer aurkitu dezakegu gure hiriko arroketan? Mineralak, fosilak, apurketa naturalak… Ikusi nahi duzue zuen herria edo hiria beste ikuspegi batetik? UPV/EHUko Leioako Campusean arroka naturalen erakusketa bat dago kalean bertan, eta ikasleekin bisitatuko dugu. Gai izango gara batzuk identifikatzeko?\nLekua: Leioako Campusa\nEkainak 8 – Ozeanoen Nazioarteko Eguna: Ginkana – Emakumeak ozeanoen ikerketan\nGure kostaldeko leku ezagunetan barrena egingo duten ibilaldi baten bidez, emakumezko zientzialariak ezagutuko dituzte ikasleek, bai eta ozeanografiaren munduan utzi duten ondarea ere. Partaideek, horretarako, erronka eta proba txiki batzuk gainditu beharko dituzte, eta horiei esker, hainbat ezagutza bereganatuko dituzte itsasoei eta kostaldeak nahiz horrek dakarzkigun onuren garrantziari buruz.\nEkintza hau Plentziako Itsas Estazioko (PIE) hainbat emakumezko ikertzailek antolatu dute ikastetxeentzat, eta DBHko 4. mailako eta Batxilergoko ikasleei zuzentzen zaie. Ginkana modu birtual eta autogidatuan egingo da, online, Google Earth sarbide libreko plataformaren bidez.\nEkainak 9 – Klimaren aldeko kontzentrazioa\n09:15ean, kontzentrazio labur bat egingo da klimaren alde Mikel Laboa plazan.\nUPV/EHUk, bere 2018-2021 aldirako Plan Estrategikoan, garapen jasangarria, helburu hau hartu zuen: inklusioa eta gizarte konpromisoa sustatzen dituen erakunde bihurtzea, bere hiru eginkizun nagusien bidez; hots, prestakuntza, ikerketa eta transferentzia. Unibertsitate publiko eta erakunde hezitzaile eta ikertzaile den aldetik, aldaketaren eragile nagusietako bat da UPV/EHU. Horrenbestez, euskal gizartearen erronkei erantzun behar die, bai eta mundu mailako arazoei ere, klima aldaketa tartean. Halaber, aldaketaren beharraz eta aldaketa hori bultzatzeko duen gaitasunaz oharturik, UPV/EHUk konpromisoa hartu du Nazio Batuen 2030 Agendaren Garapen Jasangarrirako hamahiru helburuarekin (GJH), Gobernu Kontseiluak 2019ko apirilaren 11n onartutako EHUagenda 2030en bidez. Hamahirugarren helburu hori, hain zuzen, klima aldaketaren eta haren ondorioen aurka premiazko neurriak hartzean datza.\nKonpromiso hori gogorarazte aldera, beraz, unibertsitateko kideak kontzentrazioan parte hartzera eta, modu sinbolikoan, jantzi berderen bat jartzera animatzen dira.


Ibai Aldalurrek eta Lurdes Sudupek eskuratu dituzte McEnroe eta MOW taldeen kontzertuetarako sarrerak - Uztarria (Azpeitia)\n2019ko mai. 3a, 16:45\nMcEnroe taldeko kideak. Ikusi haundiago | Argazki originala\nMcEnroe taldeak eta MOW musikariak kontzertu bana eskainiko dute bihar, zapatua, Sanagustin kulturgunean, 23:00etan hasita, eta emanaldirako lau sarrera zozkatu ditu Uztarria Komunikazio Taldeak bazkideen artean. Zozketa horretan Ibai Aldalur eta Lurdes Sudupe izan dira sarituak; haietako bakoitzak emanaldirako bina sarrera eskuratu ditu.


Albisteak - Global Pipe Fittings Industry 2020 Market Research Scale, Hazkunde fabrikatzaileak, Merkatu segmentuak eta 2026 iragarpen ikerketa 1\nGlobal Pipe Fittings Industry 2020 Market Research Scale, Hazkunde fabrikatzaileak, Merkatu segmentuak eta 2026 Aurreikuspen Ikerketa 1\nIndustryGrowthInsights-ek hodi horniduren merkatuari buruzko txosten zehatza kaleratu du. Merkatu ikerketa txostena COVID-19ren eragina aztertu eta gutxienez 5 urtez merkatuaren jarraipena egin ondoren egin zen. Txostenak gero eta merkatu aukerak, diru sarreren eragileak, erronkak, prezioen joerak eta faktoreak eta etorkizuneko merkatuko ebaluazioak eskaintzen dizkizu. Gure ikerketa taldeak ikerketa metodo indartsuak ezarri ditu, besteak beste, AMIA analisia, Porterren 5 indarren analisia eta denbora errealeko analisia. Horrez gain, elkarrizketak ere egin zituzten sektoreko adituekin bezeroei estrategiak formulatzen laguntzeko txostena emateko.\nKanalizazioen hornigaien merkatu globalak industriaren eskaintzaren eta eskaeraren ikuspegi orokorra eskaintzen du eta produktuen garapenaren, aurrerapen teknologikoaren eta merkatuaren lehiaren azterketaren azterketa zehatza eskaintzen du. Azterketa sakona eta lehiakideen aurretik egoteko sartu berriek eta jokalari berriek behar duten informazio guztia eskaintzen du. Txostenak merkatuko dinamikak izan ditzaketen eta eragina izan dezaketen gobernuen azken politika, araudi eta araudiei buruzko informazioa jasotzen du.\nTxostenean jasotako informazio historikoa eta aurreikuspena 2018tik 2026ra bitartekoa da. Txostenak merkatuaren bolumenaren analisi zehatza eta eskualdeko merkatuaren tamainaren analisia eskaintzen ditu.\nLortu txostenaren lagin bat, COVID-19ren eraginaren analisia barne: https://industrygrowthinsights.com/request-sample/?reportId=206607\nIGIk atal bat antolatu du merkatuko enpresa bikainentzat, diru-sarreren eragileei, produktuen berrikuntzei eta industrian dituzten erronkei buruzko informazioa emateko. Konpainiaren aurkezpenak industriako partaideen fusioak, erosketak eta lankidetzak biltzen ditu, merkatuan duten posizioa aprobetxatzen edo eragiten dutenak. Gainera, txostena produktuaren, aplikazioaren eta eskualdean oinarritutako analisien arabera ere segmentatzen da, merkatuaren ikuspegi orokorra eta esparrua emateko.\nMerkatu-ikerketen txostenak inbertsio-aukera potentzialen, hazkunde estrategikoaren merkatuaren azterketen eta balizko mehatxuen inguruko informazioa ere eskaintzen du. Informazio hori bezeroengan oinarrituko da negozio ereduak eta estrategiak sistematikoki eta sormenez planifikatzeko. Kanalizazioen merkatuaren txosteneko datu gakoen analisia modu zuzenean aurkezten da. Horrek esan nahi du informazioa diagramen, estatistiken eta grafiko sinpleen moduan aurkezten dela, bezeroentzat erraz eta denbora aurrezteko.\nErabili COVID-19 inpaktu analisia mundu osoko tutuen burdineria merkatuaren ikerketaren azken bertsioa guztiz erosteko: https://industrygrowthinsights.com/checkout/? reportId = 206607\nKanalizazioen merkatuaren txostena produktu mota, aplikazio eta eskualde analisietan banatzen da. Txosten honetan, produktuaren prozesua, banaketa eta etorkizunean izan daitezkeen berrikuntzak zehatz-mehatz azaltzen dira.


Ezin dut nire asegurua ordaindu, zer aukera ditut? | Consumer\nEzin dut nire asegurua ordaindu, zer aukera ditut?\nPoliza batean baja eman aurretik, kuotak berriro negoziatu edo aseguruen merkatuko beste eskaintza batzuk bila daitezke\nEgilea: José Ignacio Recio 2013-ko urtarrilak 29\nKrisia denetara iritsi da. Egoera konprometituan daudenek eta gastuak murriztu nahi dituztenek aseguru-polizan pentsa dezakete. Baja eman beharrik gabe, kontratatzeak eragindako gastuak arindu daitezke. Hurrengo artikuluan azaltzen den bezala, hainbat aukera daude, hala nola aseguru-merkatuaren eskaintzak bilatu eta alderatzea edo konpainiarekin kuotak berriro negoziatzea. Egoera larrienetan, ordea, aldi baterako baja emateko aukera aztertu behar da, gastu gutxiagorekin eskasia ekonomikoari aurre egiteko.\nZer egin asegurua ordaindu ezin bada\nEskasia ekonomikoa dagoenean, are gehiago langabezian dagoenean edo antzeko egoera batean, berehalako eta oinarrizko beharrei aurre egiteko aurrezten da. Era berean, une horretara arte ohiko zerbitzu edo prestazio ugari ere eskaintzen dira, hala nola aseguruak, krisiaren ondorioz gehien kaltetutakoen artean dagoen produktuetako bat.\nOn line polizek tradizionalek baino hileko kuota eskuragarriagoak dituzte\nPolizak kontratatu ziren lan-egoera eta egoera ekonomikoa beren titularrek beren etxea, osasuna edo jarduera pertsonal edo profesionala ziurtatzeko hileko kuoten gastua bere gain har zezaten. Baina, gastuak murrizteko unea iritsita, oso estrategia baliagarria da produktu horien kostua arintzea.\nHainbat aukera daude, eta ez dira beti polizak deuseztatzen:\nProduktu aseguratzaileen eskaintzak bilatu eta alderatzea, eta, beharrezkoa bada, konpainia aldatzea. Gaur egungo on line poliza-eskaintzara jo daiteke, ohiko kostua baino merkeagoa da eta hileko kuota eskuragarriagoak ditu. Bilaketa-prozesu zehatza egin behar da, harik eta gehien atsegin duen produktua aurkitu arte, eta, aurrekontu txiki batekin, antzeko prestazioak mantendu behar dira aurreko aseguruaren aldean.\nKonpainien arteko lehia dela eta, eredu aseguratzaile guztietan hauteman daiteke diseinuren bat funtsezko bi helburu betetzen dituena: prestazioak mantentzea eta prezio lehiakorragoa eta arrazoizkoagoa izatea.\nAseguruaren kuoten negoziaziora itzuli. Horretarako, aseguru-etxearekin harremanetan jarri behar da, kasu zehatza azaldu eta polizarako aurrekontu berri bat lortzen saiatu, nahiz eta aldi baterako izan.\nAlde horretatik, konpainia aseguratzaileek badituzte langabezian dauden bezeroentzat diseinatutako poliza batzuk. Baliteke epe mugatu batean (urtebete inguru) ordaintzetik salbuetsita egotea. Halaber, zenbait kuotatan ordainketa zatikatzen saia daiteke, urteko abonu aseguruaren kasuetan.\nKasu larrienetan, polizaren kostua bere gain hartzea ezinezkoa denean, konpainian aldi baterako baja ematea beste aukerarik ez da izango.\nLangabetuentzako aseguru etxeak\nAseguru-etxe batzuek kontuan hartu dute krisi ekonomikoaren egoera, eta hainbat proposamen egin dituzte bezeroek seguruago bizi beharrik izan ez dezaten.\nDatorren urtean poliza berritzen duten eta langabezian edo aldi baterako ezintasunean dauden bezeroei ibilgailu, motor edo merkataritza-ibilgailuei aseguruaren urtebete emango die Allianzak. Ekimen horren gurutzatzea da konpainian antzinatasun handiena duten egungo bezeroek bakarrik laguntzen dutela, eta ez dela zehazten sustapen hori lortzeko gutxieneko epea.\nUrteko kuota-aseguruetan, ordainketa hainbat epetan zatikatzen saia daiteke\nCaser-en, langabezian geratzen diren eta matxura mekaniko edo elektriko larria jasaten duten aseguratuak (2.000 euro baino gehiago ez dutenak) ez dute ezer ordaindu beharko. Hori bai, baldintza batzuk bete beharko dira, hala nola, ibilgailuek zortzi urteko antzinatasuna ez gainditzea. Ordainketak zatikatzeko aukera ere ematen du, gastuei aurre egin ahal izateko.\nBeste aseguru batzuek, hala nola osasun-aseguruek, laneko edo ospitaleratutako langabetuen tratamenduaren zenbatekoa estaltzen dute.\nbirnegoziatu fraccionar pago-eu impago-eu konpainiak kuota seguru


Infopuntua. Europako parlamenturako hauteskundeak: beti jakin nahi izan zenuena eta sekula galdetzen ausartu ez zinena | Fundación EDE Fundazioa\nInfopuntua. Europako parlamenturako hauteskundeak: beti jakin nahi izan zenuena eta sekula galdetzen ausartu ez zinena\nInfopuntua. Europako parlamenturako hauteskundeak: beti…\nZer da Europako Parlamentua? Zenbatean behin egiten dira Europako Parlamenturako hauteskundeak? Nola antolatzen dira alderdi politikoak Parlamentuan? Zer hautagaitza aurkeztu dira Euskadin hauteskunde hauetara? Nola banatzen dira botoak?\nGai horiek eta beste batzuk, askotan, herritarrentzat ezezagunak dira. 2019aren maiatzaren 26an Europako hauteskundeak izan zirenez, gure harrera-egituran, EDE Fundazioan, informazio-stand bat jarri genuen, bai eta gurekin lan egiten duten beste zentro batzuetan ere, ohiko galdera horiei erantzuteko.\nHorrez gain, iritziak bildu genituen Europak herritarrentzat esan nahi duenari buruz: elkartasuna, kultura, batasuna, integrazioa, apustua… Hitz horiek erabili zituzten, besteak beste.\n125 pertsona inguru gerturatu ziren gure informazio-gunera, Europako hauteskundeetan botoa emateak berekin dakarrenari buruz pixka bat gehiago jakiteko, zertarako balio duten eta gure botoa nora doan.


Txinak adingabeei debekatu die astean hiru orduz baino gehiagoz jolastea 'online' jolasetara | Bizigiro | Berria\nTxinak adingabeei debekatu die astean hiru orduz baino gehiagoz jolastea 'online' jolasetara\nHaurrek eta nerabeek egunean ordubetez jolastu ahal izango dute ostiraletan, larunbatetan eta igandetan. Gainerako egunetan debekatuta izango dute.\nGizon bat mugikorrarekin jolasean, joan den astean, Pekinen. Roman Pilipey / EFE Tamaina handiagoan ikusi\n2021eko abuztuak 30 10:24\nTxinako adingabeek Interneteko jolasetan ibiltzeko are eta denbora gutxiago izango dute aurrerantzean. Gobernuak aspalditik erakutsi izan du gaiarekiko kezka, eta azkenean are eta gehiago gogortuko ditu lehendik ere gogorrak ziren legeak.\nAstean hiru orduz soilik jolastu ahal izango dute nerabeek eta haurrek; ez, gainera, nahi dutenean: astelehenetik ostegunera ezingo dute jolastu, eta ostiraletan, larunbatetan eta igandetan egunean ordubetez soilik, 20:00etatik 21:00etara. Pekinek azaldu duenez, neurria ezartzeko arrazoia gazteenek jolas horiekiko duten mendekotasuna da.\nNeurria ez da erabat berria Txinan. Lehendik ere jolasteko orduak mugatuta zituzten 18 urtetik beherakoek, 2019tik: jai egunetan hiru orduz jolas zezaketen, eta gainerako egunetan ordu eta erdiz.\nLegea aplikatzeko arduradunak, berriz, Internet bidezko jolasak eskaintzen dituzte enpresak izango dira, eta haiek ziurtatu beharko dute gainontzeko orduetan adingabeek ez dituztela euren zerbitzuak erabiltzen. Horretarako, nortasuna egiaztatzeko sistemak ezarri beharko dituzte, eta horiek lehendik ere sortu izan dute eztabaida. Tencent Holdings konpainiak —sektoreko handienak Txinan—, adibidez, aurpegia antzemateko sistema bat ezarri zuen bere jolasetan, eta milaka erabiltzaileren haserrea eragin zuen horrek.\nBestetik, Txinako Gobernuko Prentsa eta Argitalpenen bulegoak jakinarazi du areagotu egingo dituztela jolasen enpresetan egiten dituzten ikuskaritzak, denbora mugak errespetatzen dituztela baieztatzeko eta mendekotasunen aurka lanean dihardutela ziurtatzeko. Guraso, ikastetxe eta bestelako eragile batzuekin batera jardun beharko dute helburu horren alde.\nXi Jinping presidenteak atzo bertan esan zuenez, arrakastatsuak izan dira «teknologia enpresen hazkunde neurrigabea eragozteko» orain arte hartutako neurriak, eta haiekin jarraitzeko asmoa erakutsi zuen. Besteak beste, Tencent Holdingsek sektorearen monopolioa izatea da Pekinek eragotzi nahi duen gauzetako bat.\nDena den, ez dirudi konpainia hori oso kezkatuta dagoenik. Azken orduetan jakinarazi duenez, adingabeei esker Txinan irabazten duten dirua euren sarreren %3 inguru soilik da. Hori ulertzeko, kontuan izan behar dira aurretik ere ezarrita zeuden mugak.\nAzken hilabeteetan Txinako Gobernuak eta haren hedabideek gogor jo dute Interneteko jolasen aurka. Economic Information Daily hedabideak hil hasieran argitaratu zuen artikulu batek, adibidez, jolas horiek «droga elektronikoak» eta «opio espirituala» direla zioen: «Ezin da onartu industria batek, kirol batek, edo halako ezerk belaunaldi oso bat suntsitzea», zioen idatziak.\nHortaz gain, Interneteko jolasak lotzen zituen eskolan nota txarrak ateratzearekin, miopiarekin, lo ezinarekin edota depresioarekin.\nHaurrei azterketarik ez\nJolasena ez da Pekinek azken orduetan haurrei lotuta iragarri duen neurri bakarra. Aurrerantzean, ikastetxeetan, legez debekatuko dute sei eta zazpi urteko haurrei azterketak egitea. Gurasoek eta haurrek jasaten duten presioa apaltzea da neurriaren asmoa.\nTxinan ohikoa da haurrek Lehen Hezkuntzako lehen mailatik azterketak egitea, baina gobernuak adierazi du horrek haurrei kalte egiten diela fisikoki eta psikologikoki.


Zuhaitzen denboran atzera - Elhuyar Aldizkaria\nHasiera » Erreportajeak » Zuhaitzen denboran atzera\nZuhaitzek hitz egingo balute, zer ez ote lukete kontatuko; esaterako, Arabako basoetako bost mendeko haritzek. Ez dute hitz egiten, baina ongi gordetzen dituzte denboraren markak. Eta marka horiek irakurtzen ditu Josue Susperregi Lasaldek. Zuhaitz bizietan hasten da denboraren hariari tiraka, eta inoiz zuhaitz izandako egur zaharretan jarraitzen du. Tiraka-tiraka, XII. menderaino iritsi da.\nEzin hobeki gogoratzen du nola idatzi zion Nigel Nayling arkeologoari, 2005ean: “Mila esker datuak bidaltzeagatik, baina ez dut aurkitzen inolako sinkronizaziorik gure erreferentziekiko”. Newport hirian (Gales) agertu zen itsasontzi bat noizkoa eta nongoa zen jakin nahian zebilen Nayling. Itsasontziaren egurren eraztunak aztertuta, laster ikusi zuen hura ez zela Britainia Handiko egurra, eta Europako kideei bidali zizkien datuak; tartean, Josue Susperregi Lasalderi, Arkeolango ikertzaileari. Susperregik ez zuen ezer lortu. Ez, lehen saiakera hartan.\nSusperregik bospasei urte baino ez zeramatzan dendrokronologian, zuhaitzen hazkuntza-eraztunak irakurriz egurrezko piezak datatzen. Artean ez zekien, baina, eraikia zuen erreferentziazko kronologia XV. mendera arte iristen zen arren, ez zen nahikoa Newporteko ontziarentzat.\nArkeolanen, Irunen, 2000. urtearen bueltan sortu zuten dendrokronologiako laborategia. Ordutik, laginak jaso eta jaso aritu da Susperregi. “Dendrokronologia egiten hasteko, erreferentziazko kronologiak sortu behar dira, eta, horretarako, zuhaitz bizietatik hasi behar da”, azaldu du. “Lehenengo pausoa da zuhaitz oso zaharrak aurkitzea”.\nErreferentziak espezieka eta zonalde klimatikoka behar dira. Haritza aukeratu zuten: “Euskal Herrian eraikinen egiturarako erabili den egurraren % 99 haritza da”, dio Susperregik.\nHaritz zaharren bila\nInguruan hasi zen haritz zaharren bila, Gipuzkoan. “Zuhaitz zaharrak badaude, baina ia denak lepatuak dira, eta barrutik hutsak daude”. Lepatzeak eragin hori du zuhaitz gehienetan. Zuhaitz mordo batean sartu zuten ginbeleta, eta lortu zuten 200-250 urteko laginak ateratzea. Baina gehiago behar zuten.\nBilaketa-eremua zabaldu, eta Arabako mendietan lortu zuten behar zutena: “Sekulako basoak aurkitu genituen, eta zuhaitz oso-oso zaharrak, 450-500 urtekoak”. Gainera, Arabako zuhaitzak askoz aproposagoak ziren dendrokronologiarako. “Guk behar dugu zuhaitzak klimaren seinalea erregistratzea”, azaldu du Susperregik. Klimak markatzen ditu zuhaitzak; urte bakoitzean egin duen eguraldiaren araberako eraztunak sortzen dituzte. Eta horixe da dendrokronologoek irakurtzen dutena.\n“Gipuzkoan, kostaldean batez ere, neguak oso epelak dira, inoiz ez da prezipitaziorik falta, eta zuhaitzak oso eroso hazten dira”, dio Susperregik. “Arabako mendietan, berriz, hotz handia egiten du neguan, eta udan oso euri gutxi; hazkuntza-erritmoak askoz hobeto markatzen dira”.\nJosue Susperregi Lasalde, Arkeolaneko dendrokronologoa, zuhaitz batetik ginbeletarekin lagina ateratzen.\nHortik oinarri on bat lortu zuten, azken 400 urteak jasotzen zituena. Eta, oinarri horrekin, egur zaharretan jarraitu zuten denboraren hariari tiraka. Arkeolanen, eskura zuten urteetan jasotako materiala. Zuhaitz bizien eraztunetatik ateratako serieak egur zaharretatik ateratakoekin gainjartzen dituzte, eta, egur zaharretatik ateratakoak, zaharragoekin; horrela egiten dute denboran atzera.\nHogei urtean ehunka eta ehunka zuhaitzen eraztunak irakurri ditu, eta beste hainbeste egur zaharrenak. Tailerrean 8.000 lagin inguru dituela kalkulatzen du. “Orain, azken 800 urteak oso ongi erregistratuak ditugu, erreferentzia-kurbak XII. mendearen amaieraraino iristen dira”.\nAsko dirudi, baina “Irlandan eta Alemanian 8.000 urteko kurbak dituzte”, dio Susperregik. “Kurba horiek karbono-14aren bidezko datazioak kalibratzeko erabiltzen dira, ikaragarria da. Urte asko daramatzate lanean, eta, gainera, zohikaztegiak dituzte, non baso osoak baitaude lurpean kontserbatuta. Zoragarria da”.\n“Hemen 40-50 urteko atzerapenarekin goaz”. Eta oso baliabide gutxirekin. Hasieran bi pertsona ziren, baina Susperregik bakarrik jarraitzen du. “Unibertsitate askotan dendrokronologia-sailak dituzte”, alderatu du.\nErromatarren garairaino iristearekin amesten du, Euskal Herrian baditugulako garai hartako hondarrak. Baina, oinak lurrean, “azken milurtekoa osatuko banu, pozik nengoke; hori da nire helburu errealista”, aitortzen du.\nHori ere ez da erraza izango. XII. eta XI. mendeetako egurrak aurkitu beharko lituzke. “Seguruenik egongo dira, baina asko bilatu behar da”, dio Susperregik. Duela gutxi aurkitu zuen XIV. mendeko egurrak zituen etxe bat. “Zeharo harrigarria, kanpotik ikusita ez bailuke inork esango. Etxe arrunt bat da, nahiko txikia. Hori bai, elizaren ondoan dago; herriko lehenengoetako etxea izango zen, seguruenik.\nBaserriak, uste baino lehenagokoak\nBaserriekin ere badu eskarmentua. Uste zuten baino lehenago sortu zirela frogatu du Susperregik. XVI. mendearen hasieran sortu zirela uste zuten, baina, Lazkaon eta Ezkion, Maizgoena eta Zela baserriak datatu zituenean, garbi ikusi zuen XV. mendearen erdialdekoak zirela. “Gainera, bi kasu horietan zuhaitza bota zeneko urtea jakitera iritsi ahal izan nuen”, azpimarratu du.\nZela baserriaren ganbara (Ezkio). Susperregik zehaztu ahal izan du baserri hau egiteko zuhaitzak 1453an bota zirela. ARG.: Ibon Telleria.\nOso datazio zehatzak egin daitezke dendrokronologiarekin, laginaren arabera. “Abantailak eta desabantailak ditu. Karbono-14ak, esaterako, beti ematen dizu datazio bat, eta oso lagin txikia behar da, gainera; gramo gutxi batzuk. Baina zehaztasun txikia ematen du”. Dendrokronologian, berriz, muga nagusia da emaitza laginaren ezaugarrien araberakoa dela. “Laginak gutxieneko eraztun-kopuru bat izatea behar dugu, erreferentziazko kurbekin estatistikoki alderatu ahal izateko. 20-30 eraztuneko segida bat baldin baduzu, ia ezinezkoa da sinkronizazio on bat lortzea; 80-100 badituzu, berriz, oso emaitza ona lortuko duzu”.\nSinkronizazioa lortzen den kasuetan, hiru doitasun-mailatara irits daitezke. Laginak zurgiharra bakarrik baldin badu (zuhaitzaren barruko zatia, egur hila), soilik jakin ahal izango da azken eraztunaren dataren ondorengoa dela. Zurgizenaren zati bat baldin badu (enborraren kanpoaldean bizirik dagoen zatia, zurgiharra baino argiagoa), kalkula daiteke, gutxi-gorabehera, zurginak zenbat egur kendu zuen. Horretarako, Susperregi oraintxe ari da zehazten hemengo haritzen zurgizenak zenbat eraztun izan ohi dituen; bitartean, Akitaniako erreferentzia erabiltzen du: 10-40 eraztun. “Lagin batean zurgizeneko 7 eraztun aurkitzen baditut, azken eraztunaren datari 3 eta 33 gehituta jakin dezaket tarte horretan bota zutela zuhaitz hori”, azaldu du.\nEta azken kasua da eraztun guztiak egotea, azal eta guzti, edo azalik gabe baina azken eraztuna hor dagoela ikusteko moduan. Kasu horretan, zuhaitza zein urtetan bota zen zehaztu daiteke. “Eta eraztunaren zati bat udaberrian eta bestea udan sortzen denez, batzuetan jakin daiteke zein urtarotan bota zuten ere”.\nEraztun guztiak aurkitu zituen Maizgoena eta Zela baserrietan, eta zehaztu ahal izan du haiek egitekozuhaitzak 1445ean eta 1453an bota zirela, hurrenez hurren. Bota eta berehala eraikiko zituzten baserriak, Susperregik azaldu duenez: “Teoria asko zeuden egurra zenbait urtez lehortzen uzten zutela ziotenak, baina ez da horrela. Baserri baten egurrek duten lanketa guztia ezinezkoa da egur lehorrean egitea. Egur hezearekin egiten zuten lan. Fatxada askotan ere ikus liteke egurrezko habeak kurbatuta daudela; hori lekuan bertan lehortu zirelako da. Ikerketa asko egin da horren inguruan, eta ongi frogatuta dago”.\n2015ean datatu zituen bi baserri horiek. “Dagoeneko 40 bat aurkitu ditut XV. mendekoak. Hainbat motatakoak”. Baserrien sorreraren hipotesia XV. mendearen hasierara eraman behar dela uste du Susperregik. “Eta aurkitu behar dugu baserrien aurretik nolako egiturak zeuden. Ez dut uste etxola prehistorikoetatik zuzenean baserrietara pasako zirenik”.\nBaserriez gain, elizak, palazioak, dorretxeak, presak, kaiak… denetik datatu du Susperregik. Baita itsasontziak ere. “Newporteko ontziarena zirraragarria izan zen”. Lehen saiakera hartan ez zuen emaitzarik lortu, baina, hurrengo urteetan, erreferentzia-kurba osatzen joan zen.\nGakoa izan zen arotz arabar batzuen laguntza. Eraisketetako materialarekin altzariak egiten zituzten. Haiekin harremanetan jarri zen Susperregi, eta zertan zebilen kontatu zien. “Ikustekoa zen zer aurpegirekin begiratzen zidaten”. Kaxa bat utzi zien, eta eskatu zien ezen, zaharrak iruditzen zitzaizkien egurrak eta eraztun askokoak topatzen zituztenean, zati bat moztu, eta kaxan gordetzeko, eta, kaxa betetakoan, deitzeko. “Horrela aritu ginen denbora luzez. Joaten nintzen, eta sekulako altxorrak topatzen nituen”.\nArotz haiek erakutsi zioten Susperregiri zein interesgarriak ziren, garai batean, zerrarik gabe, ziriekin zuzenean enborretik ateratzen zituzten oholak. Antzina horiek erabiltzen omen zituzten, iragazkaitzak zirelakoan. “Pasa zizkidaten ohol batzuk 300 eraztunekoak. Ohol horiek XVI. mendean moztutakoak badira, XIII.eraino goaz. Nire kurbak 200-300 urte atzera eraman nituen”.\nNewport hirian (Gales) egurrezko itsasontzi baten hondarrak agertu ziren. Susperregik argitu ahal izan zuen Euskal Herriko egurra dela, XV. mendean landua. ARG.: Owain/CC BY-SA 3.0.\n“Erreferentzietan horrelako hobekuntza bat egiten duzun bakoitzean, datatzea lortu ez zenuen lagin haiekin berriz probatzen duzu”, dio Susperregik. Eta, halako batean, bururatu zitzaion Newporteko ontziaren datuak berraztertzea. “Ia bihotzekoak eman zidan! Sinkronizazioa erabatekoa zen”.\n“‘Nigel, hona etorri behar duzu’, esan nion; ‘Ontzia datatzea lortu dut, hemengoa da’”. Astebetez egon zen Nayling Arkeolanen, eta berretsi zuen Susperregiren aurkikuntza: Newporten agertutako ontzia Euskal Herrian egina zen, XV. mendean.\n“Orain kronologiak fintzen ari naiz, eta espero dut gehiago zehaztu ahal izatea nongo zuhaitzekin egin zen”. Izan ere, zenbat eta kronologia-sare zabalagoa, gehiago zehaztu daiteke egurren jatorria. “Europako iparraldean egurra ia-ia zer bailaratatik atera zuten ere esaten dizute”.\nSan Juan baleontzia datatzen ere saiatu da Susperregi, baina alferrik. “Oso lagin gutxi gelditzen dira, gehienak galdu egin dira. Ez ditu inork”. Askoz lehenago saiatu ziren kanadarrak. Ontzia Red Bay-en agertu zen, 1978an. Eta, datatu ahal izateko, 1980ko hamarkadan dendrokronologo bat bidali zuten Euskal Herrira, bertako zuhaitzen eta eraikin historikoen laginak hartzera. “Kanadarrek lagin haiek aztertu zituzten, eta atera zuten ondorioa izan zen hemen ezin zela dendrokronologiarik egin”.\nIzan ere, aldakortasun handia dago: “Adin bereko enborrak konparatzen badituzu, Donostian edo Hernanin jasotako batek ez du ezer ikustekorik Bergaran jasotako batekin; batean eraztunen zabalera bestearen bikoitza edo hirukoitza izan daiteke”. Halako aldakortasunarekin, ez da erraza hemen dendrokronologia egitea. Baina Susperregik lortu du.\nPenatzen du hemen dendrokronologia gehiago ez egiteak; esaterako, iraganeko klima aztertzeko. Izan ere, horixe da dendrokronologiaren bigarren aplikazio nagusia. Horren inguruko lan bat ere egin zuen Susperregik. Arabako zuhaitzen hazkuntzak Gasteizko estazio meteorologikoan XX. mendearen hasieratik aurrera jasotako datuekin uztartu zituen, eta loturak aurkitu zituen udako prezipitazioekin eta neguko tenperaturekin. Hori kontuan hartuta, azken 400 urteetako udako prezipitazioak nolakoak izan ziren kalkulatu zuen. “Gauza politak atera ziren; adibidez, lehorte batzuk bat egiten zutenak datu dokumentalekin, non jasotzen baitziren euria eskatzeko egiten ziren erreguteak eta prozesioak”.\n“Klima ongi erregistratzen duten zuhaitz zaharrak ditugu, eta ekarpen handia izan liteke klima-aldaketaren ikerketarako. Pena da hori ez baliatzea”. Hala ere, pozik dago egindako lanarekin. “Hasi nintzenean, kanadarren ezezkoa nuen, ezin omen zen egin. Hogei urte daramatzat”. Orain, ikasle kanadarrak ere etortzen zaizkio, dendrokronologia egiten ikastera.


Apirilak 23: Roy Orbison | eleizaldemusika\nRoy Orbison, abeslari eta konpositore estatubatuarra, 1936ko apirilaren 23an jaio zan Texasen, eta Tennesseen hil zan 1988ko abenduaren 6an.\nRock and roll generoa landu eban arrakasta handia lortuz.\nBere abestiak oso famatuak dira, esaterako: “Oh,Pretty woman”, “Crying” edota “You got it”\nOso bereizgarriak ziran bere hedadura zabaleko ahotsa (hiru zortzidunekoa) eta betaurreko baltzak.\n52 urtegaz hil zan, bihotzekoagaz.\nPosted by biotzf on 2012/04/23 in Efemeride musikalak, SARRERAK.


Kooperatiba eredua hauspotuz eta partekatuz - Arrasate - Goiena.eus\nKooperatiba eredua hauspotuz eta partekatuz\nEneko Azurmendi 2018-10-04 17:12\nArrasatek presentzia nabarmena izan du bukatu berri den Gizarte Ekonomiaren Munduko Foroan; mundu osotik etorritako hainbat ordezkarik hemengo eredu kooperatiboa gertutik ezagutzeko aukera izan dute; Goiena bisitatzen ere izan dira.\nGizarte Ekonomiaren Munduko Foroaren laugarren edizioa Bilbon egin dute asteon (Global Social Economy Forum, GSEF).\nGSEF nazioarteko sarea da, eta gizarte ekonomiaren eta eredu kooperatiboaren garapena babesten duten tokiko gobernuak eta gizarte zibileko interestaldeak elkartzen dira sare horretan. Helburuari dagokionez, mugaz haraindiko elkarlanaren eta lankidetzaren bidez ikuspuntuak nahiz esperientziak partekatzeko gunea izatea gura du foroak.\nJardunaldi hauek jasotzearekin batera, "garapen jasangarrirantz aurrera egiteko administrazio publikoen egitekoaren eta gizarte ekonomiaren etorkizunaren gaineko eztabaidarako munduko hiriburu" bihurtu da Bilbo egun hauetan, antolatzaileen esanetan.\nForo hau Bilbon egitearen arrazoi nagusienetako bat, ordea, Arrasaterekiko gertutasuna da. Izan ere, "Bilbok ekonomia sozialean ez du horrenbesteko esperientziarik, eta Arrasate erreferentzia da mundu mailan", Mikel Lezamizen esanetan. Arizmendiarrietaren Lagunak Elkarteko idazkaria da Lezamiz, eta gizarte ekonomian aditua. "Bartzelonarekin eta Parisekin lehiatu ostean, Bilbo hautatu zuten foroa jasotzeko", dio.\nHori dela eta, kongresuko 300 partaide inguru Arrasatera etorri dira eguaztenean eta eguenean, hemengo gizarte ekonomia eredua ezagutzeko –1.000 pertsona inguru batu dira, guztira, foroan–. "Munduari hemen dagoen garapen sozioekonomikoa erakusteko aukera bikaina izan da", adierazi du Lezamizek.\nAnder Etxeberriak, Mondragon Taldeko hedapen kooperatiboko arduradunak, adierazi du Mondragon esperientziak betidanik eduki duela oihartzuna nazioartean. "Jendeak beti gura izan du esperientzia hau gertutik ezagutu. Azalpenak emateaz arduratu zen lehen pertsona Arizmendiarrieta bera izan zen, eta duela bi hamarkadaz geroztik, pertsona bat daukagu kanpoan gure jarduna ezagutarazteaz arduratzen dena. Orain, nik daukat ardura hori", dio.\nLau ibilbide Arrasaten\nAipatutako 300 pertsona horiek bi taldetan banatuta etorri dira: eguazten arratsaldean talde bat eta eguen goizean beste bat, hain zuzen ere. Eta herriko hainbat enpresa eta eredu kooperatibo ezagutu aurretik, Kulturateko klaustroan prestatutako erakusketan egin die harrera Maria Ubarretxena Arrasateko alkateak. Erakusketa horretan, besteak beste, Arizmendiarrietaren historia, Arrasatek duen esperientzia kooperatiboa, Mondragon Taldea, Mondragon Unibertsitatea, Goiena Komunikazio Taldea eta ekonomia solidarioko beste elkarte batzuk ezagutzeko aukera izan dute –Caritas, Emaus, Gureak, eta abar–, panelen bitartez. Erakusketaren ostean, lehen eskutik ezagutu dituzte horietako hainbat gune, bisiten bidez. Azken hauek lau multzotan banatu dituzte antolatzaileek: ekonomia solidarioa; herria eta balioak; industria eta hezkuntza. Hala, partaideen interesaren arabera, bisita bat edo beste egiteko aukera izan dute. Lehenengo taldekoek Emaus Taldea, Gureak eta Caritas bisitatu dituzte, ekonomia solidarioan oinarritutako enpresa edota erakunde gisa. Arrasate eta haren balioak ezagutu gura izan dutenak herriko erdigunean ibili dira – Olarte, Zarugalde, Zurgin kantoia, San Juan Bataiatzailea parrokia eta J.M. Arizmendiarrietaren hilobia–, eta Goiena Komunikazio Taldearen egoitzara ere egin dute bisita. Hirugarren taldea industria arloan zentratu da, eta hauek Fagor Arrasate ezagutu dute. Azkenik, hezkuntza arloan sakondu nahi zutenek Gaztelupe-Arizmendi Ikastolara egin dute bisita, eta ondoren, Mondragon Unibertsitatera.\nBisita horien guztien artean, esan moduan, Goiena Komunikazio Taldearen egoitza ere bisitatu dute munduko hainbat ordezkarik. Izan ere, foro honekin bat egin du enpresa honek, eta hemengo jarduna ezagutarazi gura izan du kanpora begira. "Nahiz eta Mondragon Taldearen barruan ez egon, Mondragon esperientziarekin bat egiten du Goienak hasieratik, idealekin eta ereduarekin bat egiten dugulako. Mondragon esperientziak hainbat gauza eman dizkigu; tartean, kooperatibismoak berak ematen dituenak", azaldu du Iban Arantzabalek, Goiena Komunikazio Taldeko zuzendariak.\nKooperatiba berezi bat da, Arantzabalen esanetan: "Publikotik eta pribatutik dauka. Berezia da, gurean erdigunean dagoena, benetako bezeroa, hizkuntza komunitatea da, eta ez gaude erakunde ekonomiko baten menpe. Horrek guztiorrek ikusmira bat eta jakiteko gogo bat sortzen du. Iruditu zait etorri diren bisitariek eredu moduan hartu gaituztela, eta harritzekoa da munduko edozein txokotatik gurera etorri izana. Hori, guretzako, ona da, mapan kokatzen gaituelako".\nBisitariak erakarri dituen beste puntu bat izan da komunikazio arloan finkatutako kooperatiba ereduarena. "Ez zaie erraza egin ulertzeko komunikabide bat kooperatiba izatea. Mundu mailan ohituta gaude ikustera oso jende gutxiren menpeko hedabideak eta hori gero nabaritu egiten da editorialetan eta gainontzekoetan. Guretako zama handia da editorialki orekatua izatea, baina kooperatibak horretan ere laguntzen du, ez gaudelako gainontzeko eragin ekonomiko edo alderdikoien azpian. Eredu hori gustatu egin dela esango nuke", azpimarratu du zuzendariak.\nArrasate bisitatzeko aukera izan duten 300 lagunetatik 55 lagun inguruk bisitatu dute Goienaren egoitza, eta, oro har, harridura nagusitu da haien erreakzioetan. Izan ere, gauza "berria" izan da haientzat. "Ikusgarria da Goiena. Ekonomia soziala eta solidarioa edozein sektoretan aplikatu daitekeela erakusten duzue", azaldu du batek.\nBeste batek dio garrantzitsuak direla horrelako proiektuak hizkuntzarentzat eta kulturarentzat. "Egun hauetan asko ikasi dugu mundu osoko proiektu ezberdinak ezagutuz, eta gehien azpimarratuko nukeenetako bat zuen proiektua da". "Zuen egoitzara etortzeak aukera eman dit daukazuen esperientzia kooperatibo zoragarri hau deskubritzeko. Oso urte gutxian egonkortu den proiektua daukazue", azpimarratu gura izan du beste batek.\nMaria Ubarretxena: "Pozik gaude foroak eman duenarekin"\nJardunaldien balorazio positiboa egin du alkateak, eta pozik azaldu da.\nZer moduz joan da foroa?\nHemen gauzak egiteko modu desberdin bat dugu, eta garrantzitsua da. Ekonomia egiteko beste modu batzuk existitzen dira eta baliagarriak dira. Hori ikusteko eta erakusteko oso aproposa izan da foro hau, eta mapan kokatzeko ere balio izan digu. Oso gustura gaude.\nArrasatek badu zeresana arlo honetan, ezta?\nNoski. Arrasatek presentzia bat izango zuela bermatu nahi izan zuten antolatzaileek, zentzua ere ematen ziolako foroari, eta gu oso pozik gaude, jardunaldien ostean bisita batzuk bertara ekartzea lortu dugulako. Nazioarteko harreman batzuk egiteko aukera izan dugu, eta etorkizunari begira garrantzitsua da hori.


Departamendu - Wikipedia, entziklopedia askea.\nDepartamendu bat estatu bat administratiboki lurraldez banatutako unitate bakoitza da.\nEstatuen arabera, departamendu bat estatu, probintzia edo oblast baten baliokidea da (barne politikak definitzen baitu banaketa, tamaina eta eskumenak), eta maila goragoko banaketarekin edo gabe (eskualde, erkidego...) antola daiteke.\nHonako herrialdeak departamenduetan banatzen dira (alfabetoaren hurrenkeran): Argentina, Benin, Boli Kosta, Bolivia, Burkina Faso, El Salvador, Frantzia, Gabon, Guatemala, Haiti, Honduras, Kamerun, Kolonbia, Nikaragua, Niger, Peru, Paraguai, Senegal eta Uruguai.\nSakontzeko, irakurri: «Frantziako departamenduak»\nFrantziako metropoliko departamenduak\nFrantzia 101 departamendutan banatzen da (horietatik 4 itsasoz haraindira). Banaketa hori 1790eko urtarrilaren 4ean erabaki zen, antzinako probintziak ordeztuz. Bakoitzaren burua prefeta da.\nDepartamendua tokiko kolektibitate dezentralizatua ere bada, Kontseilu Orokorrak gidatua eta sei urterako Hautapen Unibertsal Zuzenez aukeratua.\nOrriaren azken aldaketa: 7 urria 2021, 16:52.


Hiria Antolatzeko Plan Orokorraren atzerapena eta eragileen partaidetzaren kudeaketa salatu ditu EH Bilduk | Euskal Herria Bildu Zornotza\n2015ean HAPO berriaren eraketa hasita, urte bereko ekainean zenbait lan esleitu ziren, hiru urteko epearekin. Berez, 2018ko udarako HAPO berria prest izatea aurreikusten zen. Gaur egun, bi urte eta erdi beranduago, aurreko fasean dago prozesua, hasierako onespenik gabe. Ondorioz, dena ondo bidean, bizpahiru urte barrura arte Zornotzak ez du HAPOaren behin betiko onarpena izango. Alegia, duela bi urte aprobatuta egon beharko litzatekeen planak lauzpabost urteko atzerapena izango du.\nAtzerapen horrez ondorioz, azken urteotan zenbait egokitzapen eta gehikuntza egin behar izan dira, horrek duen kostuarekin. Gainera, 2015ean HAPOaren lanketa hasi zenetik, bederatzi espediente tramitatu dira, unean uneko beharrizan edota aldaketei aurre egiteko. Hau da, beharrezkoa den plana egin beharrean, zuloak estaliz aritu da Udal Gobernua, HAPOak ematen duen ikuspegi orokor eta bateratua kontuan izan gabe, eta horrek ondorio negatiboak izan ditzake etorkizunean.\nBestalde, prozesuaren luzapenak berarekin ekarri du aholkularitza batzordea berritu beharra. Herritarren parte-hartzea ezinbestekotzat jotzen dugu. Horregatik, EH Bilduk esker ona adierazi die foro horretan parte hartzeko borondatea agertu duten elkarte eta eragile guztiei, gure herriaren mesedetan arduraz eta erantzukizunez jokatzeagatik.\nHala ere, aurkeztu diren elkarte guztiek ez dute aholkularitza batzordean aritzeko aukerarik izan. Irizpide argirik gabe, Udal Gobernuak hainbat elkarte aukeraketatik kanpo utzi ditu. EH Bilduk argi adierazi nahi du hautaketa hori ez dela bidezkoa izan, gakoa herria denon artean eraikitzea da eta. Interesa erakutsi duten eragile guztiek foro horretan tokia izan beharko luketela uste dugu.


Irekia Eusko Jaurlaritza - Gobierno Vasco :: Hernanik bat egin du Etxeko Laguntza Zerbitzuko erabiltzaileen artean medikamentuen erabilera hobetzeko programarekin\nHernanik bat egin du Etxeko Laguntza…\nOsasun Saila, Gipuzkoako Farmazialarien Elkargoa eta Hernaniko Udala elkarrekin arituko dira medikamentuen erabilera eta tratamenduekiko atxikipena hobetzeko Etxeko Laguntzaren Udal Zerbitzuko erabiltzaileen artean\nHernani gehitu direlarik, Gipuzkoan dagoeneko 35 udalerrik egin dute bat programarekin, eta Lurralde osoan kreditatutako farmaziak 261 dira (guztien %91)\nEuskadin, 144 udalerri eta 325 farmazia ari dira programan parte hartzen, eta 800 paziente inguru dira onuradunak\nEusko Jaurlaritzako Farmaziako zuzendari Iñaki Betolazak, Gizarte Zerbitzuetako zinegotzi Xabier Lertxundik eta Gipuzkoako farmazialarien Elkargo Ofizialeko lehendakari Angel Garayk hitzarmen bat sinatu dute gaur goizean, Hernaniko Udalean, zeinaren bitartez Gipuzkoako udalerriak bat egiten duen Etxeko Laguntza Zerbitzuko erabiltzaileen artean medikamentuen erabilera hobetzeko programarekin.\nEusko Jaurlaritzako Farmazia zuzendari Iñaki Betolazak azpimarratu duenez, horrelako programak oso garrantzitsuak dira tratamendu farmakologikoaren segurtasuna eta eraginkortasuna bermatzeko, pazienteen eta senideen mesedetan, kontuan hartuta kalkulatzen dela gaixotasun kronikoak dituzten adinekoen %50-%60k ez dutela tratamendua egoki betetzen.\nHalaber, Betolazak gogorarazi duenez, horrelako programak “Euskadin bultzatzen ari garen arreta eredu soziosanitario berrian sartzen dira; bere oinarrian dago gizarte eta osasun zerbitzuen arteko koordinazioa, eta pertsona jartzen da sistemaren ardatz nagusian, gizarte gero eta zahartuagoa izanik, eta gero eta gaixotasun kroniko gehiago eta mendetasun maila handiagoa egonik, sortzen diren beharrei eta arazoei erantzuteko”.\nBere aldetik, Gizarte Zerbitzuetako zinegotzi Xabier Lertxundik oso positibo baloratu du Hernanik programarekin bat egin izana. “Etxez etxeko zerbitzua zerbitzu publikoa da eta Hernaniko Udalaren lehentasuna da herritarrei kalitatezko zerbitzu publikoak eskaintzea. Gure ustez, programa honek bide horretan laguntzen du”.\nCOFGko lehendakari Angel Garay konbentziturik agertu da: “pazientearengana zuzendutako zerbitzuetan zentratutako farmazia baterantz jo behar dugu, eta etxeko laguntzako erabiltzaileen medikazioa hobetzeko programa horren erakusle ona da”. Garayk gehitu duenez, Gipuzkoako Elkargoaren apustua da “medikamentuak erabiltzen dituzten pertsonen osasuna egiazki hobetzen lagunduko duten zerbitzuak ezartzea, tratamendua betetzen laguntzeko eta, gainera, baliabide ekonomikoak liberatzeko”.\nEAEko 144 udalerri eta 712 farmazia egiaztatuta\nGipuzkoari dagokionez, Hernani gehituta, dagoeneko 35 udalerri ari dira programan parte hartzen, eta Lurraldean 261 farmazia dira egiaztatu direnak (guztien %91); horietatik 115ek 320 gipuzkoarrentzako medikazioa prestatzen dute. Programak Gipuzkoako Lurraldean 2018rako duen aurrekontua 155.000 € da.\nHernanirekin batera, guztira 144 euskal udalerrik parte hartzen dute programan, eta 695 farmazia daude egiaztatuta, horietatik 325 pazienteekin. Gaur egun, etxeko laguntza zerbitzuen 800 erabiltzaile baino gehiago ari dira medikazioaren erabilera hobetzeko programaz baliatzen, guztira 352.200 €-ko aurrekontuarekin 2018rako.\nHernani, 2018ko martxoaren 6a


Basque Guías de Montaña | Gu\nMendiko gidariaen elkartea, segurtasuna maximizatu eta goi kalitatezko mendiko esperientzia zerbitzu bat hornitzea haien helburu izanik.\nBasque gidariek, gida zerbitzua, jarduera desberdinen sorrera, eta garapena eta mendian gauzatuko ditugun diziplinak batzen dituzte haien zerbitzuetan.\nBASQUE GIDARIAK mendi munduko lehio berri baten moduan jaiotzen da beti profesionaltasuna eta segurtasuna eskeiniz.\nBASQUE gidari baten zerbitzuak eskatzea langile kualifikatu batez fidatzea da; segurtasunaz, zein, estrategiaz arduratu eta erabaki egokiak hartu ez ezik, mendiaren mundua gidari eta alpinisa esperientziadunen esperientziaren aldetik ezagutzeko aukera ere emango dizuna.\nHurbileko esparru didaktiko eta atsegin batean gurekin mendiko esperientziak partekatzeko aukera ematen dizuegu. Antolamendu logistikaz arduratzeaz aparte, informazioa emateaz eta asesoramendu tekniko beharrezkoaz ere arduratzen gara.\nGuztiaren gainetik TALDE bat gara, formazio zein trebakuntza profesionala duen taldea. Mendiko, eskaladako eta alpinismoko Mendi gidari edo kirolen tekniko moduan jarduteko.\nGure mendiagatik dugun pasioa, lanbide bihurtu dugu.\nMendia amets, erronka eta ilusioz ereindako lorategi ederra da.\nAlpinista eta mendiko gidaria\nDuela 20 urte baino gehiagotik mendian garatutako modalitate guztian praktikatzen ditu. Lanbidez suhiltzailea da, baina duela 15 urte baino gehiagotik mendian lanean dihardu.\nMundu erdiko mendiguneetan eskalatu du, nahiz eta Himalaia eta Karakorum-eko mendi handietan aurkitu duen bere alpinismiko praktika ulertzeko modua adierazteko lekurik gustokoena.\nAlpinista eta erdi mendiko kirolo teknikaria.\nMendi-modalitate guztiak praktikatzen ditu, alpinismoa eta eskalada klasikoetak nabarmenduz. Honek, denbora librea duen bakoitzean Pirinioetan, Europako gainetan, Alpeetan…. ibiltzea dakarkio.\nMendiagatiko zuen pasioak eraman zuen elektrizitatea alde batera uztera eta mendi erdiko gidari titulua lortu zuen, mendian profesionalki arituz.\nAlpinista eta glaziologoa\nBere bizitza mendiari dedikatu izan dio, alpinismoa eta glaziarren ikerketa gidariarenarekin konbinatuz. Mendiarengatiko bere pasioak Artikoan, Eskozian, Zelanda Berrian, El Gran Cáucaso-n, Alpeetan, Yosemiten edo Himalayan eskalatu eta glaziarrak inbestigatzera eraman du. Azken honetan, Himalayan, duela gutxi bide bat ireki du, Nepalen hain zuzen ere.\nIbaik Patagonia esploratu eta bertan eskalatu du 2008tik Tierra del Fuego-n hainbat irekitze eginez eta Darwin Mendikatean oihal-nabigazio-bidaia negutarrak eginez.\nIbaik Pirinioetan (CSIC-ean) glaziologo bezala bere lana garatzen du, Euskadiko Unibertsitateko irakaslea da eta duela 10 urtetatik mendi gidari lanetan dabil Alpeak, Pirinioak, Alto Atlas, Kilimanjaro, Kaukaso eta Norvegia bezalako mendiguneetan.\nEskalatzaile eta alpinista, plan eta patuetako bilatzaile nekaezina.\nNahiz eta albaintaritzan lizentziatu, nire mendiarekiko zaletasun eta motibazioak eskaladarekin erlazionaturiko zerbitzuen formazioaren eta gestioaren bidetik eraman ninduen. Urteak dira mendi-gidari izaten hasi nintzela, lagun eta bezeroak laguntzeko eta haien helburu eta ilusioez gozatzeko.\nNire segurtasunarekiko konpromisoa, eskalada klasikoenganako nire maitasunaz eta zapore eta hisoriaz beteriko bideekin soilik konpara dezaket. Mendiko liburutegi handian izen bakoitzak, bide bakoitzak, asko du esateko eta horiek deskubritzen jarraitzeak ikaragarri gustatzen zait.\nApinista eta eskalatzaile himalayista.\n16 urte zituenetik alpinismoa eta eskalada praktikatzen ditu eta 23urte zituela egin zuen bere lehen espedizioa Himalayara. Mendia bidaiaren protagonista izanik hainbat lurretan barrena bidaiatu du munduko mendikate nagusiak bisitatuz; hala nola Alpes, Andes, Himalaya,Atlas, Rocosas canadienses, Alaska, Irán… alpinista bezala ere ekintza ugari eginez.\nMendiarekiko bere pasioak, profesionalki mendian aritzeari eraman zion, lehenik kirol monitore moduan eta geroago mendiko gidari moduan baita mendi eta eskaladako kirol teknikoen formatzaile edo prestatzaile gisa.\n1994an mendi gidari titulatua izanik eta 20 urte baino gehiagoko esperientzia profesionalarekin, ekintza bakoitza disfutatzen eta bere gar edo gogo bizia trasminitzen jarraitzen du.


Kezkagarria da ikustea herbizidekin tratatutako ezpondak nola hondatu diren - - Plaentxia.eus\nKezkagarria da ikustea herbizidekin tratatutako ezpondak nola hondatu diren\nehbildu 2016-03-16 14:02\nGabolats, Ezozibidea eta Santa Ana kaleetako ezpondetan egin den Tardan belar-pozoiaren neurririk eta irizpiderik gabeko erabilerak, espezie inbaditzaileen ezabapena ez ezik, gune horietako belarraren desagertzea ere eragin du, bertako lur apurra babes gabe utziz.\nOndorioak begi bistakoak dira. Aipatutako kaleetako ezpondetako lur eta harriek balazta naturala galdu dute eta erortzen ari dira, inguruko bizilaguneri arazoak eraginez: ezponden azpian ibilgailuak aparkatzerako orduan seguritate falta, aparkaleku gutxiago erabilgarri, isurbide kanalak lurrez beteta daudenez urak gainezka egitea, ibilgailuak kaltetuta suertatzea,...\nSoraluzeko EH Bilduko taldeak EAJ/PSE gobernu taldeari ohartarazi zion herbizidaren neurri gabeko erabilerak ondorio negatiboak ekarriko zituela eta gertatzen ari dena ikusita esandakoan berresten dugu. Gure ustez, gobernu taldeak ingurugiro eta osasunaretzan mehatxu bat suposatzen duten belar-pozoiak erabiltzeari uko egin beharko lioke, glifosatoa barne. Konposatu hau Munduko Osasun Erakundeak seguruenik minbizi-sortzailetzat jo du eta Europar Batasunak bere debekua proposatu du. Alternatibak egon, badaude.


Igeldoko parkea, izabatar baten ideia : Irutxuloko Hitza\nHerritar batzuk patinaje-pistaz gozatzen, 1917. urtean, Angel Galek Igeldo mendiko dorrea erosi eta hiru urtera. (Argazkia: Martin Ricardo/Kutxateka)\nHiru anaietatik gazteena izan zen Angel Custodio gisa bataiatutako izabatarra. Herriko eskolan ikasi zuen, 16 urterekin Madrilera zerbitzu militarra egiteko deialdia jaso zuen arte. Familiak karrera militarrarekin jarraitzea nahi zuen, baina berak beste plan batzuk zituen buruan.\nDerrigorrezko soldadutza amaitzerakoan, Madrilen gelditu zen. Telekomunikazioa ikasi zuen, etaGambra Sanz arkitektoarekin batera, hirigintza proiektu eta ikerketak egiteko enpresa bat sortu zuen. Bitartean, finka administratzaile lanean ibili zen, eta hor irabazitakoa bere enpresan inbertitu zuen.\n1895. eta 1911. urteen artean errepide berria iritsi zen Izabara, eta Galek, hori aprobetxatuta, hainbat berrikuntza aurrera eraman zituen: ura herriko iturrietara iristeko finantziazioa jarri zuen, garbitoki eta hiltegi munizipalak eraiki zituen, estolderia zerbitzua egin zuen, komunak eraiki zituen eskoletan, eta abar.\nAzpiegiturak ez ezik, Pirineo hotel arrakastatsua ere sortu zuen, beti ere, bere kide Gambra Sanzek diseinatuta. Askok diotenez, Nafarroako hotelik onena izatera iritsi zen, denetarik baitzuen: kasinoa, eta autoen tailerra, besteak beste.\nGarraio konpainia bat ere sortu zuen, El Progreso Roncales izenekoa. Uztarroze eta Ledea bitarteko garraioa betetzen zuen, eta motordun autoak erabiltzen zituen lehenetarikoa izan zen. Ledeako zubia eraiki zenean, Iruñeraino ere iritsi zen konpainiaren ibilbidea.\nEspainiar Estatura Bigarren Errepublika iritsi zen 1931. urtean, eta Galek bere izaera errepublikarra finkatu zuen. Hala ere, kritikoa izan zen gobernuarekin, Fronte Popularraren garaipenetik etorri zenarekin, batez ere.\n36ko gerra hasi zenean, Izaban zegoen, eta han egon zen 1937an armadak bere hotela hartu eta familia kanporatu zuen arte.\nIruñeara joan zen bizitzera guda bukatu arte. Ondoren, Madrilen bizi izan zen bere emaztearekin eta hiru seme-alabekin, 1941ean zendu zen arte.\nBere herriko udalak Izabako seme kutun izendatu zuen, 1911. urtean, herritarrei egindako ekarpenen eta aurrerapenengatik. Plaza bati bere izena jarri zioten bere omenez, eta oraindik kartel batek gogoratzen du herriarengatik egin zuena.\nDonostiarekin ere harreman handia izan zuen nafarrak: 1914. urtean Igeldo mendiko dorre ospetsua erosi zuen. Bere asmoa turismoko gune bat eraikitzea zen, eta horretarako sortu zuen beste kide batzuekin batera Igeldo Mendia sozietate anonimoa.\nIgeldo mendiko parkera igotzeko funikularra, 1946. urtean. Galek parkea erosi zuen urte berean eraiki zuten. (Argazkia: Vicente Martin/Kutxateka)\nUrte horretan bertan eraiki zuten funikularra, jendea gehiago igo zedin. Hurrengo urteetan zehar gaur egun ezagutzen dugun jolas parkeko atrakzio batzuk jartzen hasi ziren, umeentzat, gehienbat.\nNegozio berriaren arrakastaren ondorioz, El Progreso Roncales garraio konpainiak beste autobus linea bat gehitu zuen, Iruñeatik Donostiara zihoana. Bere konpetentziak ere, La Roncalesa autobus enpresak, Donostiarako autobus linea berri bat jarri behar izan zuen. Aurrerago, Galek akordio bat sinatu zuen La Roncalesarekin, eta Uztarroze-Donostia eta Iruñea-Donostia lineen esklusibotasuna La Roncalesari eman zion. Gaur egun ere linea horiek ditu La Roncalesak.\nEsaten dutenez, 1929. urtearen inguruan, Galek utzi egin zuen Igeldo mendiko proiektua, nahiz eta parkeak gerora ere arrakasta handia izan zuen herritarren artean.\nIgeldo mendiko jolas parkeko atrakzio ezagunetako bat, 1946. urtean. (Argazkia: Vicente Martin/Kutxateka)


Proiektu eta ingeniaritza-lanen kudeaketa integrala - CAF\nCAFek proiektuaren kudeaketa integrala eskaintzen du proiektuaren fase guztietan\nHainbat arlotako profesionalez osatutako aditu-talde batek mugikortasun-azterketak eta finantza- eta lege-egituren bilaketak egiten ditu, proiektuaren ezaugarriak, zailtasunak, kondizioak eta bideragarritasuna zehazteko.\nSISTEMAREN DISEINUA ETA INGENIARITZA\nBideragarritasun-azterketa bukatutakoan, CAF gai izaten da bezero eta azpiegitura bakoitzaren beharrei ongien erantzuten dien tren-soluzioa diseinatzeko.\nEraikuntza-fasearen barruan, CAFek hainbat gaitasun ditu: trenbide-sistema eraikitzetik hasi (trenbideak, geltokiak, seinaleak, etab.), eta azpiegitura horretan ibiliko diren trenen fabrikazioraino.\nTrenbide-azpiegitura osatzen duten elementuen eraikuntza sartzen da: geltokiak eta tren-terminalak, zubiak, trakzio-azpiestazioak, etab.\nCAFek linean eta zirkulazio-zentro eta eragiketa-kontroletan seinaleztapen-sistema osorik instalatzeko gaitasuna eta ingeniaritza propioa ditu, azpiegiturako eta ibilgailuetako seinaleztapena barnean direla.\nCAFek lineetako elektrifikazio-lanak egiten ditu; besteak beste, tren-azpiegitura eta -gainegituren proiektuetarako instalazio eta martxan jartzeko faseetako ingeniaritza, diseinua, laguntza teknikoa eta obra-zuzendaritza.\nHorrez gain, tren-elektrifikazioko sistemetan energia-eraginkortasun handiz funtzionatzeko gai diren produktuen diseinua eta ingeniaritza egiten du.\nBESTE SISTEMA ELEKTROMEKANIKOAK\nCAFek geltoki eta tuneletarako behar diren sistema guztiak diseinatzen eta fabrikatzen ditu; esaterako, txartel, bideozaintza, kontrol, teleagindu eta barne-komunikazioko sistemak.\nCAFek esperientzia handia du askotariko material gurpildunak fabrikatzen: abiadura handiko, eskualdeko eta aldiriko trenetatik hasi, eta metro, tranbia, tren-makina eta ibilgailu osagarrietaraino.\nCAF arduratzen da material gurpilduna funtzionatzen jarri aurretik lantegian eta trenbidean egin beharreko proba guztiez.\nCAF taldeak konpromisoa hartzen du berehala martxan jartzeko prest dauden sistemak entregatzean bezeroak eskatutako kalitate-estandarrak eta kasu bakoitzean adostutako aurrekontua betetzeko.\nCAFek tren-sistema bat funtzionatzen jartzeko gaitasuna du, eta bera da sistemaren administrazio orokorraren eta lortutako diru-sarrera guztien azken erantzulea, bai eta proiektuaren errentagarritasun ekonomiko maximoa lortzeko behar diren baliabideena ere.\nCAFek eskaintzen dituen mantentze-zerbitzuen barruan, nabarmentzekoak dira proiektua bukatu arte material gurpildunen eta azpiegituren mantentze-lanak egiten dituela eta mantentze-lanak egiteko lantegietarako makinak eta ekipoak ematen dituela.


Txakurren pintxoak: zure maskotarentzat gozoki gozoak | Munduko Txakurrak\nTxakurren pintxoak, gure maskotei egunero ematen diegun janariaren ondoren, haien dietan ohikoak dira, noizean behin poz apur bat ematera mugatzen ez diren arren, haien jokabidea hobetzen eta beraiekin dugun harremana sendotzen lagunduko diguten beste erabilera batzuk dituzte.\nArtikulu honetan eskuragarri dauden txakur pintxo onenei buruz hitz egingo dugu Amazon bezalako orrialdeetan, baita gozoki horiei eman diezaiekegun erabilera desberdinak, zer giza elikagai erabil ditzakegun sari gisa eta zer janari inoiz eman behar. Eta ildo horretatik jarraitu nahi baduzu, beste artikulu honi begirada bat ematea gomendatzen dizugu Txakurrentzako hezur onenak.\nArquivet Twist oilaskoarekin ...\nfriGERA Txakurren pintxoak...\nMediterraneoko Natura -...\nSnackOMio zerrenda mamitsuak...\n1 Txakurrentzako mokadurik onena\n1.1 Arnasa freskatzen duten hortzetako pintxoak\n1.2 Pintxo leun eta goxoak\n1.3 Izokin gozokiak\n1.4 Behi eta gazta karratuak\n1.5 hezur gogor handia\n1.6 Arraza txikiko txakurrentzako pintxoak\n1.7 Txakurrentzako pintxo naturalak\n2 Beharrezkoak al dira txakurren pintxoak?\n3 Ba al dago txakurrentzat giza pintxoak?\n3.1 Zer ezin dute txakurrek jan?\n4 Non erosi txakurren pintxoak\nTxakurrentzako mokadurik onena\nArnasa freskatzen duten hortzetako pintxoak\nEz dago ezer ederragorik goizean zure txakurraren arnasa aurpegian esnatzea baino, paseo bat eman nahi duelako. Txakurrentzako pintxo hauek, zure txakurraren arnasa txakurren usaina ez dezan eragotziko arren, hein batean freskatzen dute eta arnasa freskoagoa uzten dute. Nolanahi ere, hortzak garbitzeko oso egokiak dira, hortzak zaindu eta tartaroaren %80raino kentzen baitute formari esker. Produktu hau 10 eta 25 kilo bitarteko txakur ertainentzat da, nahiz eta beste asko eskuragarri dauden.\nPintxo leun eta goxoak\nVitakraft - Itunak...\nVitakraft-ek maite dituzten txakur eta katuentzako pintxo batzuk egiten ditu. Kasu honetan, oso bigunak diren paté-oinarritutako pintxoak dira, %72 haragia dutenak, koloratzailerik edo antioxidatzailerik gabe. Zalantzarik gabe, gozamena dira eta txakurrak erotu egiten dira haiekin, nahiz eta kontuan izan behar den pisuaren arabera egunean gutxi batzuk bakarrik eman diezazkiokeela (10 kiloko txakur batean 25 gehienez). Gainera, batez bestekoa baino zertxobait garestiagoak dira, kontuan hartzekoa.\nARQUIVET Pintxo leunak...\nArquivet animalientzako elikagai naturalen marka nagusietako bat da eta mota guztietako txakurrentzako pintxoen aukera zabala ere badu. Hezur itxurako hauek oso bigunak eta onak dira, eta hauek izokin zaporekoak diren arren, arkumea, txahala edo oilaskoa ere eskura daitezke. Paketearen zenbatekoa ere aukeratu dezakezu, zure txakurrak oso azkar jaten baditu kontu gehiago atera dadin.\nBehi eta gazta karratuak\nVitakraft - Behi Stick...\nVitakraft-en beste bitxikeria bat, oraingoan behi testura askoz gogorragoarekin eta gaztaz betea, baina konbentzituta ez bazaude beste gibel eta patata bat daukate. Batez bestekoa baino zertxobait garestiagoa den arren, egia da marka honen gozokiak maite dituztela. Horrez gain, ez dute alerik, gehigarririk edo kontserbatzailerik edo azukre artifizialrik eta itxitura hermetikodun poltsa praktiko batean datoz edonora eraman ahal izateko. Egiaztatu zenbat pieza eman diezaiokezun egunean bere pisuaren arabera.\nhezur gogor handia\nArquivet Urdaiazpiko hezurra ...\nZure txakurra pintxo gogorra baino gehiago bada eta substantzia duen zerbait eman nahi badiozu, Arquivet markako hezur honek gozatuko du: mastekatzeko orduak eta orduak hortzak garbi mantentzen eta kaltzioa ematen lagunduko dizuna. Hezurra bakarrik edo 15eko paketeetan eros dezakezu, guztiak urdaiazpikoz eginak dira eta modu naturalean tratatuta daude.\nArraza txikiko txakurrentzako pintxoak\nTRIXIE Merienda Botila...\nTrixie animalietan espezializatutako beste marka bat da, eta oraingo honetan bihotz itxurako txakur gozokiz betetako plastikozko pote bat eskaintzen du. Ez dira ez bigunak ez gogorrak eta, tamaina txikiagatik, arraza txikiagoko txakurrentzat bereziki diseinatuta daude. Entrenatzeko eta oilaskoa, izokina eta arkumea bezalako dastatzeko aproposak dira.\nTxakurrentzako pintxo naturalak\nEdgard eta Cooper Candy...\nAmaitzeko, Edgar & Cooper markako mokadu naturala, zeinak ziurtatzen baitu txahala, arkumea, patatak zerealak eta sagarra eta udarea ordezkatzeko bakarrik erabiltzen dituela pintxo hauetan (bide batez, besteak beste, oilaskoaren beste bertsio batzuk). Txakurrek maite dute eta, gainera, ingurumenarekin oso konprometitua den produktua da, ez bakarrik osagai naturalengatik, baita, adibidez, ontziak paperezkoak direlako.\nBeharrezkoak al dira txakurren pintxoak?\nTeorian, Zure txakurrak dieta orekatua jarraitzen badu eta nahikoa jaten badu, pintxoak ez dira beharrezkoak. Hala ere, ikuspuntu hori nutrizio ikuspegira mugatzen da, pintxoak beste erabilera batzuk izan ditzakeelako zure txakurra poza emateaz gain.\nAdib pintxoen erabilerarik hedatuena gure txakurra hezteko erabiltzea da edo egoera desatsegin batzuetara ohitu. Horrela, ohikoa da albaitariarengana joan-etorriak hobeto jasateko, bainatzera ohitzeko edota uhalak jartzera edo garraiolarira sartzeko: jakinda prozesu gogor baten amaieran. jasaten laguntzen dien saria izango da.\nIdeia zure txakurra zerbait ongi egiten duen bakoitzean saritzea da. Zentzu positiboagoan, txakurren pintxoak ere egiten edo errepikatu nahi ditugun jokaerak indartzen laguntzen du, adibidez, gure maskota oina emateko edo kuxina erabiltzeko entrenatzen ari bagara. Egiten duen bakoitzean, eta ondo egiten duena, laztan, hitz on eta tratuekin saritzen da.\nHala eta guztiz ere, ez ezazu abusu hauetaz, pisu igoera eragin dezaketenez gero, nahiz eta beti egon beste batzuk baino aukera osasuntsuagoak.\nBa al dago txakurrentzat giza pintxoak?\nBadago txakurrek jan dezaketen eta gozagarri gisa interpretatu dezaketen giza janaria, nahiz eta eman behar ez diegun elikagaiekin ere kontuz ibili behar den, gaizki edo are okerrago sentiarazteko arriskuan.\nHori dela eta, Gure txakurrari eman diezazkiokegun giza elikagaien artean, nahiz eta beti kantitate oso moderatuan, aurkitzen dugu:\nazenarioak, bitaminak ere badituzte eta tartaroa urrun mantentzen laguntzen dute.\nsagarrak, A bitamina ere ematen dutenak, nahiz eta ustel ez daitezen ziurtatu behar dugun edo nahi gabe pozoitu genezakeen.\nKrispetak, dagoen bezala, gurin, gatz edo azukrerik gabe.\npescado hala nola, izokina, otarrainxka edo hegaluzea, lehenik eta behin prestatu behar duzun arren, arrain gordinak gaixotu baitezake.\nCarne hala nola, oilaskoa edo indioilarra, giharrak edo egosiak. Txerrikia ere jan dezakete, baina oso kantitate txikian, koipe asko baitu eta digeritzen zaila baita.\nThe esnekiak hala nola, gazta edo esnea txakurrentzako mokadu bat ere izan daiteke, nahiz eta oso kantitate txikietan. Gainera, zure txakurra laktosari alergia badu, ez eman edo gaixotu egingo du.\nZer ezin dute txakurrek jan?\nTxakurrentzako pintxoak diruditen giza elikagai asko daude, eta ezer ez dago egiatik urrunago: elikagai hauek kalte handia egin dezakete eta are okerrago, zeinekin ez duzue ematea ere bururatzen:\ntxokolatea edo kafea, eta kafeina duen edozer. Txakur txiroentzat toxikoak dira, izugarri sentitzen dira eta hil ditzakete, oka eta beherakoa eragiteaz gain.\nFruitu lehorrak. Toxikoak macadamia fruitu lehorrak badira ere, fruitu lehorrak txakurra itotzea eragin dezake.\nfruitu hala nola, mahatsak, zitrikoak, aguakatea edo kokoak desatseginak dira beraientzat eta oka eta beherakoa eragin dezakete.\nLa kanela haientzat onak ez diren substantziak ere baditu, batez ere kantitate handietan.\ntipula, baratxuria eta erlazionatutako elikagaiek zure maskotarentzat toxikoak diren substantziak ere badituzte.\nAzkenik, esan dugun bezala, emango baduzu haragia edo arraina egosi behar da ondo senti daitezen, bestela elikagai gordin hauetan dauden bakterioak oso kaltegarriak dira beraientzat.\nNon erosi txakurren pintxoak\nTxakurrentzako gozokiak eros ditzakezun leku ezberdin asko daude., nahiz eta horien kalitatea dezente aldatuko den. Adibidez:\nEn Amazon Marka onenetariko pintxoak aurkituko dituzu. Horrez gain, paketeetan edo behin eta berriz eros ditzakezu prezio merkeago baten truke. Interneteko erraldoia ere ezaguna da zure erosketak etxera denbora gutxian ekartzeagatik.\nEn lineako dendetan hala nola, TiendaAnimal edo Kiwoko marka onenak aurkituko dituzu, gainera, haien dendaren baten bertsio fisikora joaten bazara, haien langileek zure txakurra gehien gustatuko zaizuna aukeratzen lagunduko dizute, baita zer ikusi ere. aukerak ditu, adibidez, alergiarik baduzu.\nEn azalera handiak Mercadona edo Carrefour bezalako txakurrentzako pintxoak ere aurki ditzakezu. Barietate pixka bat falta duten arren, batez ere pintxo naturalagoei dagokienez, erosoak dira, asteko erosketak egiten ditugunean gutxi batzuk lor ditzakegulako, adibidez.\nTxakurren pintxoak gure txakurra garaiz zoriontsu izateko gozoa izateaz gain, entrenatzen ari bagara ere lagungarriak dira. Esan iezaguzu, mokadu asko ematen al diozu zure maskotari? Zeintzuk dira zure gogokoenak? Uste duzu hobe dela irtenbide industrial bat edo naturalagoren bat aukeratzea?\nArtikuluaren bide osoa: Txakurren mundua » Txakur orokorrak » Txakurren osagarriak » Txakurren pintxoak: zure maskotarentzat gozoki gozoak


gomendioak – Irola Irratia 107.5FM\nGaitzaren aurka ba al hago?!?!\n2018-11-19 Irola gora eta behera, irratsaioak Erantzunak desaktibatuta daude Gaitzaren aurka ba al hago?!?!\nMiguel Hernandezen 1939. urteko El hombre acecha liburuko -Carceles poemak (Emak Bakia webgunetik irakurria), gomendioak -Apocalipsis nuclear y razón de estado, -Tecnicismo –No manipulen la tierra testuen gomendioa (Contra Toda Nocividad webgunetik hartuta) eta gomendioekin jarraituz…\n(247) Hau dek Auden!!\n2018-10-17 Irola gora eta behera, irratsaioak Erantzunak desaktibatuta daude (247) Hau dek Auden!!\nLur Azpiko Izakiyek Gora eta beheran 247. alea dakarkizue, P.I.B.-ekin sarrera egin eta M.K.T., FOLIE A TROIS, JUANTXO SKALARI & LA RUDE BAND, LOU QUINSE eta ADELIT@S-en kantuekin batera literatura…gaurkoan W. H. Auden eta bere Poemak izeneko liburuko +Linbo kultura, Hitzak, Mila esker, laino, Piztiei gutuna, Arkeologia, Madarikazioa, Ez platon, ez, Eskerrik asko, Herio ondoan errezitatzeko poemak\nAnarkofolka: Adelit@s, Sprank, poBResiak, Mascarade, Bestiärio,…\n2018-09-25 Irola Anarkofolka, irratsaioak Erantzunak desaktibatuta daude Anarkofolka: Adelit@s, Sprank, poBResiak, Mascarade, Bestiärio,…\nANARKOFOLKA (31) – Adelit@s, Sprank, poBResiak, Mascarade, Bestiärio,… bakarlari eta taldeen abestiak entzun dituNK\nKantugintza “tradi” ta ez hain “zionala” (2018-08-20)\n2018-08-21 Irola Anarkofolka, irratsaioak Erantzunak desaktibatuta daude Kantugintza “tradi” ta ez hain “zionala” (2018-08-20)\nLur Azpiko Izakiyek Gora eta beheran beste ale bat ekarri diNK, beayen Kantu Lepokoruko abestiyek\nGora eta Behera-n 242. irratsaiyuen Skalariak talde kuttunen Skalariak, Klub Ska, En la kalle,\nFanzinez fanzine… (2017-11-04)\n2017-11-09 Irola gora eta behera, irratsaioak Erantzunak desaktibatuta daude Fanzinez fanzine… (2017-11-04)\nGORA ETA BEHERAren`amaitzerik izan ez diNagun´ 236.en irratsaio hontan Kontu Lepo 11.etik Asmakizunen erantzunik gabe utzi